Fevralın 24-də Bakı Pedaqoji Kadrların İxtisasartırma və Yenidənhazırlanma İnstitutunda "Xocalı soyqırımı - tarix unudulmur" mövzusunda elmi-praktik konfrans keçirildi.\nTədbir Azərbaycan Respublikasının Dövlət himninin səslənməsi ilə başladı. Sonra Xocalı faciəsi qurbanlarının xatirəsi bir dəqiqəlik sükutla yad olundu.\nBPKİYİ-nin rektoru, professor Asəf Zamanov giriş sözündə Xocalının işğal edilməsi ilə bağlı tarixi faktları xatırlatdı. Qeyd olundu ki, Xocalı çox strateji əhəmiyyətə malik yaşayış məskəni idi. Dağlıq Qarabağda yeganə aeroport məhz burada yerləşirdi. Ermənilər üçün Azərbaycanla əlaqəni kəsmək və istənilən silah-sursatı gətirmək məqsədilə Xocalını işğal etmək çox vacib idi.\nBu proses ona gətirdi ki, 1992-ci il fevralın 25-dən 26-na keçən gecə erməni yaraqlıları Xankəndində yerləşən 366-cı alayın köməyi ilə Xocalıya hücum etdilər. Öz hökumətindən kömək görməyən silahsız Xocalı sakinləri vəhşicəsinə öldürüldü, şikəst edildi, əsir götürüldü. Beləliklə, XX əsrin ən dəhşətli faciəsi baş verdi.\nO dövrdə hakimiyyətdə olanların xalqımızın başına gətirilən müsibətlərə çox laqeyd münasibət bəslədiyini təəssüf hissi ilə xatırladan Asəf Zamanov bildirdi ki, ümummilli liderimiz Heydər Əliyev ölkəyə rəhbərlik etməyə başladıqdan sonra Xocalı faciəsinə siyasi qiymət verilməsinə nail oldu. Bu faciənin dünya ictimaiyyəti tərəfindən soyqırımı kimi tanınması üçün bir sıra mühüm addımlar atıldı və hazırda ölkə başçısı, Prezident İlham Əliyev həmin siyasəti uğurla davam etdirir.\nSonra məruzələr dinlənildi. Azərbaycan Milli Elmlər Akademiyasının Milli Azərbaycan Tarixi Muzeyinin böyük elmi işçisi Nardanə Yusifova "Tarixin Xocalı imzası" və Bakı Pedaqoji Kadrların İxtisasartırma və Yenidənhazırlanma İnstitutunun Azərbaycan dili və ədəbiyyatı kafedrasının dosenti Şəmil Sadıqov "Milli mənəvi dəyərlərimiz və gənclik" mövzusunda məruzələrlə çıxış etdilər.\nBPKİYİ-nin rektoru Asəf Zamanov məlumat verdi ki, təhsil nazirinin "Xocalı soyqırımının on doqquzuncu ildönümünün təhsil müəssisələrində qeyd olunması haqqında" əmrinə müvafiq olaraq Binəqədi rayonunda fəaliyyət göstərən ümumtəhsil məktəblərinin yuxarı sinif şagirdləri arasında "Müharibə uşaqların gözü ilə" mövzusunda inşa yazı müsabiqəsi keçirilmiş və işlər BPKİYİ-nin Azərbaycan dili və ədəbiyyatı kafedrasının müəllimlərindən ibarət münsiflər heyəti tərəfindən yoxlanılaraq qiymətləndirilmişdir. Qeyd edək ki, müsabiqədə 45 şagird iştirak etmiş, münsiflər heyəti 8 inşanı fərqləndirmiş və ilk 3 yerin qalibini müəyyənləşdirmişdir.\nQaliblərin adlarını açıqlayan professor Asəf Zamanov onlara hədiyyələr təqdim etdi və gələcəkdə dərslərində daha böyük nailiyyətlər qazanmağı arzuladı.\nSonra Bakıdakı 309 nömrəli məktəbin şagirdlərinin ifasında ədəbi-bədii kompozisiya təqdim olundu. Məktəblilər Xocalı faciəsi ilə bağlı statistik məlumatları tədbir iştirakçılarının diqqətinə çatdırdılar, vətənpərvərlik mövzusunda şeir və mahnılar səsləndirdilər.\nSonda dinlənilən məruzələrlə bağlı çıxışlar oldu.


Şəhidimizin əkiz bacısı: “Narahat idim ki, ona nəsə olub...” — VİDEOREPORTAJ\nGÜNDƏM 09 dek 2020, 13:58\n“Biz səni qəhrəman kimi gözlədik, sən bir qəhrəman kimi Gəncə qapısından gəldin”.\nBaku TV xəbər verir ki, bunu şəhidimiz Aydın Rüstəmovun əkiz bacısı Fatimə Rüstəmova deyib.\nAydın Rüstəmov təbiətcə sakit biri olub. Hərbi xidmət dönəmində Füzuli şəhərini işğaldan azad edilməsi uğrunda gedən döyüşlərdə iştirak edib.\nAiləsi ilə son danışığında “biz yeni bir tarix yazacağıq, hər kəs bizimlə fəxr edəcək” sözlərini deyib.\n08 mar 2021, 17:49


Xələf Xələfov: “Rusiya-Türkiyə yaxınlaşması Qarabağ münaqişəsinin həllinə kömək edə bilər”\n12 Dekabr 2014 12:30\n“Həm Türkiyə, həm də Rusiya regionda aparıcı dövlətlərdir və Azərbaycanla yüksək səviyyədə münasibətlərə malikdir. Hər iki ölkə ilə Azərbaycan arasında etimad münasibətləri mövcuddur. Buna görə də Türkiyə və Rusiya münasibətlərinin inkişaf etdirilməsi Azərbaycanın maraqlarına uyğundur”.\nPublika.az xəbər verir ki, bunu jurnalistlərə açıqlamasında xarici işlər nazirinin müavini Xələf Xələfov bildirib.\nTürkiyə və Rusiya arasında münasibətlərin yaxınlaşmasından danışan X. Xələfov bu yaxınlaşmanın regionun dövlətlərinin əlaqələrinin genişlənməsi, yeni layihələrin həyata keçirilməsi və regionda sabitliyin yaranmasına xidmət etdiyini deyib. X. Xələfov bu yaxınlaşmanın Qarabağ probleminin həllinə mümkün təsirinə də toxunub: “Ölkələr arasında etimad münasibətlərinin artması regionda münaqişələrinin həllinə müsbət təsir göstərə bilər. Xüsusən də, Rusiyanın danışıqlarda vasitəçi, Türkiyənin Ermənistanla həmsərhəd ölkə olması onların münaqişənin həllinə təsir edə biləcəyini göstərir. Bu ölkələr arasında münasibətlərin möhkəmlənməsi, Azərbaycanla olan münasibətləri nəzərə alsaq, münaqişənin həll olunmasında iki ölkənin səylərinin artacağı gözləniləndir”.\nGürcüstan və Azərbaycan arasında münasibətlərə də toxunan X. Xələfov iki ölkə arasında yeni layihələrin həyata keçirildiyini bildirib. O qeyd edib ki, Azərbaycanla Gürcüstan arasında yeni sərhəd-keçid məntəqələri açılır və iki ölkə arasında münasibətlər müxtəlif istiqamətlərdə inkişaf edir.


GADTB-nin Azərbaycan Xalq Cümhuriyyətinin banisi M.Ə.Rəsulzadənin doğum günü münasibətilə bildirişi – GADTB\nGADTB-nin Azərbaycan Xalq Cümhuriyyətinin banisi M.Ə.Rəsulzadənin doğum günü münasibətilə bildirişi\nYanvar 29, 2021\t545 Baxış\nGADTB: 31 yanvar Azərbaycan Xalq Cümhuriyyətinin banisi, böyük türkçü, dövlət və ictimai xadim, siyasətçi və publisist, Azərbaycan türk millətinin dahi öndəri Məhəmməd Əmin bəy Rəsulzadənin doğum günüdür. Məhəmməd Əmin Rəsulzadə 1884-cü il yanvarın 31-də Bakının Novxanı kəndində anadan olub.\nM.Ə.Rəsulzadə 1918-ci il, mayın 28-də qurulan Azərbaycan Xalq Cümhuriyyətinin banilərindən biridir. Türk dünyasında ilk demokratik parlamentli respublika olan Azərbaycan Xalq Cümhuriyyətinin cəmi 23 ay ömür sürməsinə və Qızıl Ordunun Azərbaycanı işğal etməsi nəticəsində süquta uğramasına baxmayaraq, M.Ə.Rəsulzadənin qurduğu demokratik Azərbaycan dövləti insanlara çox böyük hüquq və azadlıqlar vermişdi. İnsanların bərabərliyi prinsiplərinə əsaslanan Azərbaycan Xalq Cümhuriyyəti hələ Qərbdə belə qadınların seçmək və seçilmək hüququ olmadığı bir vaxtda qadınlara bu hüququ vermişdi. Azərbaycanda ilk universitetin, ordunun, donanmanın əsası məhz bu dövrdə qoyulmuşdur.\nM.Ə.Rəsulzadə 1918-ci ildə Fətəli xan Xoylu ilə birgə Azərbayacan Xalq Cümhuriyyətini qurmaqla müasir dövlət formasında Azərbaycan dövlətçiliyinin əsasını qoymuşdur. Bugünkü Azərbaycan Respublikası M.Ə.Rəsulzadənin idealları və Azərbaycan Xalq Cümhuriyyətinin 3 rəngli bayrağı ilə Azərbaycan dövlətçiliyini davam etdirməkdədir\nMəhəmməd Əmin Rəsulzadənin qurduğu Azərbaycan Xalq Cümhuriyyəti Azərbaycan türk millətinin çoxəsirlik dövlətçilik tarixinin parlamentli cümhuriyyət formasında müasir dövrdə davamı olmuşdur. Güney Azərbaycan Demokratik Türk Birliyi (GADTB) müstəqil Azərbaycan Respublikasını M.Ə.Rəsulzadənin qurduğu Azərbaycan Xalq Cümhuriyyətinin varisi kimi təkcə quzeyli soydaşlarımızın deyil, bütün dünya azərbaycanlılarının dövləti hesab edir. Bu dövlət Güney Azərbaycanda müstəqil Azərbaycan dövlətinin və ümumiyyətlə Bütöv Azərbaycanın yaranması üçün dayaq nöqtəsi, ideya qaynağıdır. GADTB Azərbaycanın güneyinin milli qurtuluşunu yalnız və yalnız istiqlal və cümhuriyyət idarə üsulunda görüb, Azərbaycan Xalq Cümhuriyətini özünə nümunə hesab edir və M.Ə.Rəsulzadənin türkçülük ideallarına sədaqətlə Güney Azərbaycanın müstəqilliyi və Bötüv Azərbaycanın yaranması uğrunda fəaliyyət göstərməyi özünə şərəf bilir.\nÖncəki Bayraktarlar daha uzun məsafədəki hədəfləri vura biləcək\nSonrakı Tehranda həyəcan siqmalı çalımdı; Tehrana uçan Türkiyə yəyyarəsi Bakıya döndü


Rusiyada “Azərbaycan Böyük Vətən müharibəsi illərində” adlı kitab çap edilib\n14:42 16.12.2021 Siyasət\nRusiyanın Ryazan vilayətində II Dünya müharibəsi zamanı SSRİ-nin qazandığı qələbədə xalqımızın misilsiz xidmətlərinə həsr edilmiş “Azərbaycan Böyük Vətən müharibəsi illərində” adlı kitab çap edilib.\nKitabda görkəmli dövlət xadimi, xalqımızın ümummilli lideri Heydər Əliyevin “Əgər Azərbaycanın nefti olmasaydı, o zaman II Dünya müharibəsində İngiltərə- Amerika koalisiyasının və SSRİ-nin alman faşizmi üzərində qələbəsi qeyri- mümkün olardı”, Azərbaycan Prezidenti İlham Əliyevin “Azərbaycan faşizm üzərində ümumi Qələbəmizə layiqli töhfə verdi. Müharibə zamanı göstərdiyi şücaətə görə Azərbaycanın 130-dan çox nümayəndəsi Sovet İttifaqı Qəhrəmanı adına layiq görülüb. 170 mindən çox əsgər və zabitimiz müxtəlif orden və medallarla təltif edilib. Azərbaycan bütün ölkəni yanacaqla təmin edib. Cəbhə üçün lazım olan neftin 70%-dən çoxu, benzinin 80%-i, motor yağlarının 90%-i Azərbaycanın payına düşürdü. Bu olmasaydı, Sovet ordusu düşməni məğlub edə bilməzdi” və Rusiya Prezidenti Vladimir Putinin “Biz Böyük Vətən Müharibəsi cəbhələrində fədakarlıqla vuruşaraq ümumi qələbəmizi qazanmış 600 min azərbaycanlının şücaət və qəhrəmanlığını ehtiramla anırıq” fikirlərinə diqqət cəlb edilib.


Tanınmış şahmatçı ABŞ vətəndaşı oldu » Sportnet.az\nTarix: 5-03-2021, 14:12 Baxış sayı: 201 Bölmə: Stolüstü / Şahmat / Göy\n2012-ci ildən ABŞ-ı təmsil edən tanınmış şahmatçı Uesli So rəsmən bu ölkənin vətəndaşı olub.\nSportnet.az "new.uschess.org" saytına istinadən xəbər verir ki, Filippin əsilli qrossmeyster fevralın 26-da qeydiyyata alınıb.\nSo daha yaxşı gələcək üçün bu addımı atdığını bildirib: "Amma bu, o demək deyil ki, mən Filippini sevmirəm. Orada yaxşı xatirələrim var. Mən şəhərdə yox, əyalətdə doğulmuşam. Pulum yox idi. Daha irəli getmək istəyirdim və bunu edə biləcək yalnız bir ölkə var idi: ABŞ".\nQeyd edək ki, 28 yaşlı Uesli So ötən ay dünya çempionu Maqnus Karlsenin təşkil etdiyi Çempionlar Turunun "Opera Euro Rapid" adlanan III mərhələsinin qalibi olub. O, yarımfinalda Azərbaycan şahmatçısı Teymur Rəcəbovu mübarizədən kənarlaşdırıb.\nMaradonanın qadın paltarında görüntüləri yayıldı - VİDEO\nTarix: 16-04-2021, 14:20 Bölmə: Futbol / Dünya futbolu / Video / Slider / Sportnet TV / Göy\nI Divizion: 2 oyuna 14 qol vuruldu\nTarix: 2-04-2021, 17:01 Bölmə: Futbol / I divizion / Göy\nÇempionlar Liqası: Bütün yarımfinalçılar bilindi - YENİLƏNDİ\nTarix: 15-04-2021, 00:53 Bölmə: Futbol / Dünya futbolu / Çempionlar Liqası / Slider / Online / Qırmızı\nSubaşiç: "Qarabağ"ı dayandırmaq çox çətindir"\nTarix: 29-03-2021, 13:57 Bölmə: Futbol / Topaz Premyer Liqası / Baş xəbər / Slider / Göy\nMustafa Cengiz İdarə Heyətindən istefa verdi\nTarix: 30-03-2021, 15:04 Bölmə: Futbol / Dünya futbolu


Bakıda 31 yaşlı kişi evində bıçaqlandı - son xeberler\nUSD 1.7 EUR 1.8941 NEFT 21.51$\nBakıda 31 yaşlı kişi evində bıçaqlandı\nYasamal rayonunda bıçaqlanma hadisəsi baş verib.\nSONXEBER.AZ "Ölkə.Az"a istinadən xəbər verir ki, rayonun Şəfaət Mehdiyev 3 ünvanında yaşayan 31 yaşlı Xəlilov Amid Abit oğlu evdə bıçaq xəsarəti alıb.\nDərhal xəstəxanaya yerləşdirilən yaralıya sol qolun və bazunun kəsilmiş yarası diaqnozu qoyulub.\nHadisə Baxılıb: 666 Tarix: 09 oktyabr 2019\nAzərbaycanda dəhşətli hadisə - 18 yaşlı oğlan öldü\nQubada ölümlə nəticələnən bədbəxt hadisə baş verib.. . Publika.az xəbər verir ki, Yerfi kənd sakini, 2001-ci il təvəllüdlü Babayev Cabir Barat oğlu mal-qara otararkən elektrik xəttinə toxunub. Nəticədə C.Babayevi cərəyan vurub, o, hadisə yerində keçinib.. . Faktla bağlı araşdırma aparılır.. . Qeyd edə\nQax rayonunda baş verən partlayışın səbəbi məlum olub.. . Sonxeber.az Trend-ə istinadən bildirir ki, hadisə rayonun Azərbaycan prospekti, "Pivə zavodu" deyilən ərazidə baş verib.. . Həmin ərazidə təmizlik işləri aparan Qax rayon Kommunal Müəssisələr Kombinatının işçiləri təxminən 2-3 il əvvə\nGöyçayda evdən 4900 dollar pul OĞURLANDI\nOktyabrın 8-də Göyçay Rayon Polis Şöbəsinə ərizə ilə müraciət edən rayon sakini yaşadığı evdən naməlum şəxs və ya şəxslər tərəfindən 4900 ABŞ dollarının oğurlanması barədə məlumat verib.. . DİN Mətbuat Xidmətinin Şəki regional qrupundan Sonxeber.az-a verilən məlumata görə, daxil olmuş müraciətlə əlaqəda\nBakıda dəhşətli qəza: "BMW" piyadanın üstündən keçdi,başı asfalta yapışdı-18+VİDEO\nBakının Yasamal rayonunda piyadanın ölümü ilə nəticələnən yol-nəqliyyat hadisəsi baş verib.. . APA-nın məlumatına görə, avtoqəza Tbilisi prospektində qeydə alınıb.. . Belə ki, Xaqani Səfərov idarə etdiyi "BMW" markalı avtomobillə metronun "20 Yanvar" stansiyası istiqamətində hərəkətd\nBakıda 21 yaşlı qız 9 aydır itkin düşüb\nBakıda 21 yaşlı qız itkin düşüb.. . Unikal.org-un xəbərinə görə, hadisə bu ilin yanvar ayında paytaxtın Xətai rayonu ərazində baş verib. Belə ki, 1998-ci il təvəllüdlü Bahar Əzimova Neapol küçəsi ev 16 ünvanından çıxaraq bir daha geri qayıtmayıb. . . Lakin bu barədə qızın anası 9 aydan sonra, oktyabrı\nFövqəladə Hallar Nazirliyinin "112" qaynar telefon xəttinə daxil olan məlumata əsasən, Bakı şəhərinin Binəqədi rayonunda "VAZ" markalı minik avtomobili ilə "KamAz" markalı yük avtomobili toqquşub.. . Nazirlikdən Sonxeber.az-a verilən məlumata görə, hadisə yerinə cəlb oluna\nBakıda kişi bacısını döydü - Vəziyyəti ağırdır\nFaktla bağlı Xətai Rayon Polis İdarəsində araşdırma aparılır.. . Xətai rayonunda döyülmə faktı qeydə alınıb.. . Hadisə "NZS" qəsəbəsi, Mingəçevir küçəsində baş verib.. . Belə ki, ailə münaqişəsi zəminində qardaş öz bacısı, 1966-cı il təvəllüdlü Köçərli Bikə Məhəmmədəli qızını döyərək ağır xəsarə\n20 yaşlı gənci 5-ci mərtəbədən atdılar\nO, reanimasiyaya yerləşdirilib. . Bakıda 20 yaşlı gənci 5-ci mərtəbədən atıblar.. . Hadisə Nəsimi rayonu 5-ci mikrorayon, 20 Yanvar küçəsində qeydə alınıb.. . Belə ki, 1999-cu il təvəllüdlü Əzizov Emin Vasif oğlunu 5-ci mərtəbədən atıblar. Nəticədə o, xəsarət alıb.. . E.Əzizova müştərək travma, qapal\nBakıda üç avtomobil toqquşdu - FOTO\nHadisənin dəqiq hansı səbəbdən baş verməsi araşdırılır. . Hadisə Nərimanov rayonunda baş verib.. . Belə ki, qəza Akademik Həsən Əliyev və Əliyar Əliyev küçələrinin kəsişməsində qeydə alınıb.. . "KİA" markalı nəqliyyat vasitəsi idarəetmədən çıxaraq əvvəlcə "Mercedes" markalı avtomobilə\nKoronavirusun DƏRMANI TAPILDI, apreldən etibarən... - YAPON ALİMLƏRDƏN ŞAD XƏBƏR Koronavirusa görə pul qazana bilməyənlərə kommunal ödənişlərlə bağlı sevindirici XƏBƏR Azərbaycanın bu ərazisində koronavirus yoxdur - RƏSMİ AÇIQLAMA Nazirlik məktəblilərin yay tətilinin ləğvi məsələsinə aydınlıq gətirdi Koranavirusdan ilk uşaq ölümü qeydə alındı Azərbaycanda vətəndaşlara pul yardımı ediləcək? - RƏSMİ Azərbaycanda daha 27 nəfərdə koronavirus aşkarlandı Azərbaycanlı aparıcı koronavirusa tutulması ilə bağlı yayılan xəbərdən danışdı Yol Polisindən bu sürücülərə sərt XƏBƏRDARLIQ Azərbaycan Çin, İtaliya və İspaniyanın koronavirusla mübarizə istiqamətində aparılan təcrübələrini araşdırır


Turizm İnformasiya Mərkəzləri paytaxt və regionlarda turizmin inkişafına təkan verir\nRespublikamızda turizm imkanlarının daha geniş şəkildə təbliğ edilməsi, müxtəlif ölkələrdən turistlərin cəlb edilməsi, həmçinin turizm marşrutlarının yaradılması məqsədilə Mədəniyyət və Turizm Nazirliyi tərəfindən Bakıda və regionlarda Turizm İnformasiya Mərkəzləri (TİM) yaradılıb.\nNazirlikdən AZƏRTAC-a bildirilib ki, hazırda ölkədə 12 Turizm İnformasiya Mərkəzi uğurla fəaliyyət göstərir. Bu mərkəzlərin işinin təkmilləşdirilməsi, daha çox turistə xidmət göstərməsi məqsədilə nazirliyin sifarişi əsasında www.azerbaijan.travel portalının daxilində 8 sayt yaradılıb (www.baku.azerbaijan.travel; www.sheki.travel; www.shamakhi.travel; www.ganja.travel; www.guba.travel; www.khachmaz.travel; www.zagatala.travel; www.lankaran.travel). Həmin saytlarda Turizm İnformasiya Mərkəzinin əhatə etdiyi bölgə haqqında, onun mətbəxi, nəqliyyat sistemi, mehmanxana və restoranları, eləcə də turistlər üçün maraqlı ola biləcək digər xidmətlər barəsində məlumatlar öz əksini tapır. Mədəniyyət və Turizm Nazirliyinin müvafiq əmri ilə yeni yaradılmış TİM-nin (Qəbələ, İsmayıllı, Qusar və Bərdə) rəsmi internet səhifələrinin hazırlanması istiqamətində müvafiq işlər görülür.\nBundan başqa feysbuk sosial şəbəkəsində hər bir Turizm İnformasiya Mərkəzi üçün müvafiq səhifələr açılıb ki, həmin səhifələrdə bölgənin turizm potensialı haqqında məlumatlar əks olunmaqla yanaşı, həmçinin birbaşa olaraq turistlərə onları maraqlandıran suallara cavab almaq imkanı verilir.\nEyni zamanda yerli və xarici turistlərin məlumatlandırılması məqsədilə müvafiq layihələr həyata keçirilir. Belə ki, turistlərə aidiyyəti xidmətlərin göstərilməsi ilə bağlı informasiya mərkəzləri həftənin bütün günləri fəaliyyət göstərir, mərkəzlər tərəfindən müxtəlif dillərdə reklam-çap məhsulları hazırlanır, turistlərə informasiya verilməsi üçün internet, telefon vasitəsilə birbaşa ofisdə xidmət göstərilir, həmçinin əməkdaşların xarici dil biliklərinin daim artırılması məqsədilə müxtəlif tədbirlər görülür. Bunlarla yanaşı, TİM-lər turistlərin müvafiq mehmanxanalarda yerləşdirilməsini, nəqliyyat xidmətini və yerli bələdçilərlə təmin edir, ekskursiyalar təşkil edir.\nTİM-lərin işinin təkmilləşdirilməsi, daha çox yerli və xarici turistlərə xidmət göstərilməsi məqsədilə onların əsas ofisi saxlanılmaqla, şəhərin mərkəzi küçəsində turizm informasiya köşkünün quraşdırılması ilə bağlı layihələr həyata keçirilir. İlkin olaraq Şamaxı və Lənkəran şəhər İcra Hakimiyyətləri ilə razılaşdırılmış şəkildə müvafiq köşkün yaradılması planlaşdırılır. Bu layihələr uğurlu nəticə verəcəyi təqdirdə digər bölgələrdə də davam etdirilməsi nəzərdə tutulub.\nTurizm İnformasiya Mərkəzləri paytaxt regionlarda turizmin inkişafına təkan verir


Oxu.az - Binəqədidə icra məmurunun döyülməsi ilə bağlı cinayət işi başlanıb - YENİLƏNİB+VİDEO\nBinəqədidə icra məmurunun döyülməsi ilə bağlı cinayət işi başlanıb - YENİLƏNİB+VİDEO\nBu barədə Oxu.Az-a Binəqədi rayon prokurorluğundan məlumat verilib.\nBildirilib ki, araşdırma zamanı müəyyən olunub ki, Binəqədi rayon məhkəməsinin qətnaməsinin icrası ilə əlaqədar mənzildə əmlakın siyahıya alınması zamanı borclu - Bəhruz Camalov icra məmuru Faiq Əkbərova qarşı zorakılıq hərəkətləri tətbiq edib.\nAzərbaycanda icra məmuru döyülüb.\nOxu.Az-ın məlumatına görə, bu barədə sosial şəbəkədə video paylaşılıb.\nMəlumatlara görə, Binəqədi rayon icra və probasiya şöbəsinin əməkdaşı Faiq Əkbərov səlahiyyətləri çərçivəsində qanuni tələblər irəli sürərkən döyülüb.\nİlkin məlumatlara görə, 2016-cı il tarixli məhkəmə qərarına əsasən, vətəndaşın “Mətanət-A” şirkətinə 8000 manat borcu olub. İcra məmuru borcun ödətdirilməsini təmin etmək üçün borclu olan şəxsin evinə əmlakları siyahıya almaq üçün gedib. Bu zaman borclu şəxs tərəfindən döyülüb.\nHadisə Binəqədi rayonu ərazisində baş versə də, dəqiq tarix bəlli deyil.\nƏdliyyə Nazirliyindən Oxu.Az-a verilən məlumata görə, faktla bağlı araşdırma aparılır.


Deputat Orduxan Teymurxanı rinqə çağırdı -\nDeputat Orduxan Teymurxanı rinqə çağırdı\n07 Aprel 2018 13:40 Turkustan.info\nAzərbaycan Boks Federasiyasının vitse-prezidenti, Milli Məclisin İntizam komissiyasının sədri, 80 yaşlı deputat Ağacan Abiyev Hollandiyada yaşayan və Azərbaycan əleyhinə kampaniya aparan videobloqer Orduxan Teymurxanla döyüşmək üçün onu rinqə çağırıb.\nTurkustan.info-nun sfera.az-a istinadən xəbərinə görə, deputat bildirib ki, Orduxan Teymurxan özünü idmançı kimi təqdim etsə də, onun idmanla heç bir əlaqəsi yoxdur: “Mən bu yaşımda Orduxan Teymurxan və digərlərilə rinqə çıxmağa hazıram. Mən onlarla istənilən rinqə çıxa bilərəm. Əgər kişidirlərsə, cəsarətləri varsa, gəlib rinqdə mənə cavab versinlər. Daha qaçıb onun-bunun dalında gizlənməklə deyil. Ay Orduxan Teymurxan, heç olmasa azərbaycanlı olmağını kişilik edib göstər və qorxmadan gəl mənimlə döyüş. Baxmayaraq ki, onlardan yaşca çox böyüyəm, amma bu, məni qəti narahat etmir. Mən istənilən vaxt onlarla rinqə çıxmağa qadirəm”.\nAğacan Abiyev qeyd edib ki, ağırlıq qaldırmaq idmançı olmaq deyil: “”Kulturist”ə idmançı deyən Orduxan kimi adamlar ola bilər. “Kulturist” idman deyil, əksinə, insanın sağlamlığına ciddi ziyan vuran hərəkətdir. “Kulturistlər”in beyni inkişaf etmir. Çünki onların beynini qidalandırmağa qan çatmır. Bunu mən demirəm, fizioloji baxımdan belədir. Bununla məşğul olan adamların qanı ancaq əzələlərin inkişafına sərf olunur. Ona görə də beyinə qan çatmır. Bu, fiziologiyadır. Bunu mən fikirləşmirəm. Ona görə də özlərini idmançı adlandıran bu cür adamlar ilk növbədə gedib ciddi idmanla məşğul olsunlar. Heç olmasa, gedib bir dəfə Azərbaycan çempionu olsunlar, sonra nə isə danışsınlar”.\nOrduxan Teymurxan və digər bir qrup şəxsin Almaniyada təxribat törətməyə çalışdığını vurğulayan deputat bunun xaricin göstərişi olduğunu söyləyib: “Bu adamlar Vətən, dövlət nədir qanmırlar. Ona görə də Azərbaycanın əleyhinə satqınlıq edirlər, dövlətin adına ləkə gətirməyə çalışırlar. Özlərinin bir bacarığı yoxdur, Azərbaycanın adlı-sanlı idmançılarına ləkə atırlar. Orduxan idmançılarla danışmaq istəyirsə, gəlib mənimlə danışsın. Mən də idmançı və professoram. Onu rinqə də çağırıram”.\nQənirə Paşayeva gənclərə çağırış etdi – Video+Fotolar


“Çempionatın səviyyəsi düşüb” cümləsini işlədə bilmərik"\n“Çempionatın səviyyəsi düşüb” cümləsini işlədə bilmərik"\nPeşəkar Futbol Liqasının prezidenti Ramin Musayev müsahibə verib. PFL rəhbəri dialoq zamanı ilk dövrənin yekunlarından və qarşıda duran məsələlərdən danışıb.\n- Artıq Azərbaycan Premyer Liqasında qış fasiləsi yaranıb. Qış fasiləsinə qədər baş tutan oyunlar sizdə hansı təəssüartı oyadıb və çempionatın ümumi səviyyəsi barədə qənaətiniz necədir?\n- Ümumi götürsək, pis deyil. “Çempionatın səviyyəsi düşüb” cümləsini işlədə bilmərik. Əksinə, çempionatın səviyyəsi qalxıb. Bilirəm ki, çempionatı izləyirsiniz. Mən də diqqətlə izləyirəm. “Xəzər Lənkəran”ın yeni baş məşqçisinin və millinin çalışdırıcısının sözlərini diqqətlə dinlədim. Futboldankənar futbol ictimaiyyətinin də fikirlərini bilirəm. Bir var iş yerində söhbət edəsən, bir də var iş yerindən kənarda söhbət edəsən. Mən görürəm ki, futbola məhəbbət artıb. Deyə bilərəm ki, çempionatın səviyyəsi yüksəlməkdədir. İşim olduğu üçün demirəm, hər şey göz önündədir.\n- Amma çox təəssüf bəzi oyunlar, xüsusən də paytaxtda baş tutan matçlarda azarkeş sayı çox az olur. Bəzən futbolçu və texniki heyətdə yer alanların sayı azarkeş sayından daha çox olur. Bəs futbolu kim üçün oynayırıq?\n- Mən sizin fikrinizdə tamamilə razıyam. Bu gün Bakı şəhərində keçirilən oyunlara azarkeş gəlmir. Mən hesab edirəm ki, azarkeşlərin gəlməməsində birbaşa günahkar klublardır. Niyə Sumqayıtda azarkeş var?\n- Çünki Sumqayıtın bir təmsilçisi var, Ramin müəllim...\n- Ay sağ ol! AZAL-da azarkeş necə gəlir?\n- AZAL-ın azarkeşi çoxdur, ya “Qarabağ”ın?\n- Nisbətən “Qarabağ”ın.\n- Elədir. Nəyi demək istəyirəm? Baxın, Bakının neçə komandası var? “İnter”, “Neftçi”, “Bakı”, “Rəvan”, AZAL + ev oyunlarını burada keçirən “Qarabağ”. Bu insan kimə azarkeşlik etsin? Paytaxtdakı matçlara azarkeş gəlməməsinin birbaşa səbəbkarı klublardır. Bunun AFFA və PFL-ə heç bir aidiyyatı yoxdur.\n- Növbəti mövsüm üçün təqvimi tərtib edən zaman nəzərə almaq lazımdır ki, paytaxtdakı oyunlar eyni günə salınmasın...\n- İnşallah, çempionat başa çatdıqdan sonra klub rəhbərləri ilə, əsasən də klub sponsorları ilə görüşüb onlara normal şəkildə izah eləmək lazımdır ki, ay klub rəhbəri, ay klub sponsoru, azarkeşsiz stadionda futbolçularından gözəl oyun sərgiləməyi tələb etmə, gözləmə. Niyə Qəbələdəki, niyə Lənkərandakı oyunlar maraqlı alınır? Azarkeş oyuna birbaşa təsir edir. “Qarabağ” və “İnter” komandaları arasında əla bir oyun keçirildi. Amma baxın bu matçı neçə nəfər izlədi? Mənim ayın ən yaxşılarının tədbirində sööylədiyim fikirlər təəssüflər olsun ki, başqa cür qəbul olundu (“İnter”in prezidenti Georgi Nikolov həmin vaxt demişdi ki, mən hansısa “Keşlə”nin prezidenti ola bilmərəm). Mən həmin vaxt demədim ki, klubun adı dəyişdirilsin. “İnter”in qarşısına Bakı yox, Keşlə sözünün yazılmasını, “Bakı”nın qarşısına Biləcəri sözünün yazılmasını istədim. AZAL Şüvəlan təmsilçisi olmaqla nə itirdi? Eşitmişəm ki, “Rəvan” Suraxanıya köçəcək. Suraxanı böyük bir əhaliyə malik olan yerdir. Düşünürəm ki, azarkeşləri artacaq.\n- Çempionata qayıdaq. Hansı komandanın nəticələri sizin üçün sürpriz oldu? Həm yaxşı, həm də pis mənada...\n- Komandalar arasında fərq qoymaq istəmirəm. Amma səmimiliyimi də itirə bilmərəm. Açığı, “Xəzər Lənkəran”ın 8-ci yeri tutması sevindirici hal deyil. AZAL, “Simurq” və “Rəvan” rəhbərliyi məndən küsə bilər. Amma gəlin reallığı danışaq. Bu gün “Xəzər Lənkəran” adlarını çəkdiyim komandalarla müqayisədə komandaya daha çox maliyyə ayırır. Yaxşı mənada sürpriz edən komanda? Vallah ad çəkmək çətindir. Mən sizə bir söz deyim. “Sumqayıt” sonuncu pillədə qərarlaşsa da, yaxşı oyun sərgiləyir. “Rəvan” komandası Şahin Diniyevin gəlişindən sonra tamam fərqli futbol oynayır. Düzdür, “Simurq”a uduzdular. Amma nəzərə alın ki, yeni il öncəsidir. Futbolçular evlərinə zədəli getmək istəmirlər və bu kimi digər səbəblər mübarizəni ikinci plana atır. Mustafa Dənizlinin gəlişindən sonra “Xəzər Lənkəran” 4 oyundur ki, uduzmur. Bu böyük faktdır. “İnter” mənim üçün sürpriz oldu. Komanda çox yaxşı toparlandı. Kaxaber Sxadadzedən yaxşı oyun sərgiləyəcək komanda yaratmasını gözləyirdim. Amma bir şeyi də nəzərə almaq lazımdır ki, “İnter” elə də yüksəködənişli olmayan futbolçulardan döyüşkən komanda qurub. Hesab edirəm ki, yanvardan sonra “Rəvan” və “Xəzər Lənkəran” daha yaxşı matçlar sərgiləyəcək.\n- İlk dövrədəki hakimliklə bağlı münasibətiniz də maraqlıdır...\n- Hamı deyir ki, Ramin Musayev hakimləri müdafiə edir. Mən heç kimi müdafiə etmirəm. Sadəcə, işə düzgün qiymət vermək lazımdır. İzlədiyiniz oyunlardan birini deyin ki, orada hakim səhvləri olmasın. Hakim səhvləri olub, olacaq da... Dünya səviyyəli Messi boş qapıya topu vura bilmirsə, deməli futbolda sürprizlər və səhvlər mövcuddur. Top bəzən xəttə çatıb, dayanır. Belə hallar olur. Vacib odur ki, qərəzli idarəçilik baş tutmasın. Tam varlığımla deyə bilərəm ki, bu gün Azərbaycan Premyer Liqasında, Topaz Premyer Liqasında heç bir hakim qərəzli mövqe tuta bilməz və tutmur. Əgər hakim qərəzli mövqe tutsa, mən onu Premyer Liqaya buraxmaram(futbol11.az)


Naxçıvanın daha aydın görünən gur işığı görəsən kimin gözünə düşüb?\n17/04/2018 [17:18] - Cəmiyyət - ( 3669 dəfə baxılıb)\nAzərbaycan jurnalistikasının qara ləkəsi olan bir sıra özlərini “media orqanı” adlandıran saytların belə-belə işlərini eşidəndə yada böyük Mirzə Cəlilin “Təzə xəbər” və “Zırrama” hekayələri düşür.\n“Təzə xəbər” hekayəsini oxuyanlar bilir ki, Tükəzban xalanın gəlini toyuqlarının Fatma xalanın həyətinə keçib-keçmədiyini öyrənmək üçün divarın alçaq yerindən başını Fatma xalanın həyətinə uzadır. Bu heyndə Çərçi Zalxa girir Tükəzban xalanın həyətinə və gəlini divarın yanında görüb başlayır məzəmmət eləməyə. Gəlin toyuqlarını axtardığını desə də bir faydası olmur.\nBir gözəl atalar sözümüz var: Aşığın sözü qurtaranda neynim-neynim deyir. İndi bəzi media orqanları Naxçıvandan qərəzli yazmağa bir mövzu tapmayıblar, başlayıblar neynim-neynim deməyə. Guya ki, Naxçıvanda insanları zorla LED lampalar almağa məcbur edirlərmiş, Bakıda 50 qəpiyə satılan lampaları orda 2 manata satırlarmış və sair və nağıl. Bunların belə səviyyəsiz yazılarını oxuyanda adamın ürəyi bulanır. Əslində bu, reaksiya veriləcək mövzu deyil. Bir məşhur atalar misalı deyib, bilirsiniz da karvan məsələsi, üstündən keçmək olardı. Ancaq bu yazını o media orqanları öz başlarına yazmayıblar axı. Maraqlıdır, prezident seçkilərindən sonra Naxçıvanın daha aydın görünən gur işığı görəsən kimin gözünə düşüb? Ancaq ayrı yol yoxdur cənablar. Günəş eynəyi taxın və alışın. Çünki Naxçıvanın gözünüzü qamaşdıran işığı sönən deyil. (Cahanpress.az)


4 ayda 265 milyon manat sığorta haqqı\n10:07 10 İyun 2019 Oxunub : 980\nMaliyyə Bazarlarına Nəzarət Palatasından Azvision.az -a verilən məlumata görə, könüllü sığorta bazarı üzrə haqlar 176.2 mln. manat, ödənişlər isə 43.4 mln. manat təşkil edib. İcbari sığorta bazarı üzrə haqlar 89.1 mln. manat, ödənişlər isə 23.3 mln. manat olub.


Rusiyada benzinin birja qiymətləri tarixi maksimumu yeniləyib. Eləcə də qonşu Rusiya ilə yanaşı Gürcüstanda da yanacağın qiymətində artım olub.\nRusiyada noyabrın 7-13-də "Ai-95" markalı benzinin topdansatış qiyməti 1,7%, "Ai-92" markalı benzinin qiyməti isə 2,3% artıb. "Ai-95" benzinin bir tonu 44,99 min rubla, "Ai-92"-nin isə 42,82 min rubla qədər qalxıb.\nRusiya ilə yanaşı Gürcüstanda da rəqəmləq artıma doğru dəyişib. Belə ki, yanacağın qiyməti orta hesabla 10 tetri bahalaşıb. Oktyabr-noyabr aylarında dizel yanacağının qiyməti 6-11 tetri, benzinin qiyməti isə 5-10 tetri artıb.\nQonşu ölkələrdə qiymətin artması Azərbaycana da təsir göstərə bilərmi? Məsələ ilə bağlı BiG.Az-a danışan iqtisadçı ekspert Vüqar Bayramov bunun Tarif Şurasında asılı olan bir qərar olduğunu bildirdi: "Azərbaycanın qeyri-neft ixracatının artırılmasının prioritet olduğu bir dövrdə yanacağın qiymətinin artırılmasına ehtiyac hiss edilmir. Yanacağın, xüsusən də dizelin bahalaşmasının hətta müzakirəsi də o qədər arzuolunan deyil. Dizel yanacağının qiyməti kənd təsərrüfatı daxil olmaqla əksər sektorlarda xərci müəyyənləşdirən əsas faktorlardandır. Bu baxımdan, dizelin qiyməti yüksəldiyi halda yalnız aqrar məhsullarda deyil, çox fərqli sahələrdə o cümlədən, nəqliyyatda qiymət artımları müşahidə edilə bilər. Bu həm daxili bazarda qiymətlərin tənzimlənməsi, həm də qeyri-neft məhsullarının ixracı baxımdan arzuolunan deyil. Buna görə də, yanacaq məhsullarının xərclərinin optimallaşdırılması üçün kooporativ idarəetmənin təkmilləşdirilməsi daxil olmaqla xərclərin dövlət tərəfindən birbaşa və dolayı balanslaşdırılması yolu ilə qiymət artımlarına getməməyə ehtiyac var. Hər bir halda ölkəmizdə yanacağın qiymətinin artırılması Tarif Şurasından asılı olan bir qərardır".\nİqtisadçı ekspert Pərviz Heydərov yanacağın qiymətinin artımını proqnozlaşdırdığını, qiymət artımının isə qaçılmaz olduğunu bildirdi: "Məlum olduğu kimi, ölkəmizdə yanacaq məhsullarının qiymətləri dövlət tərəfindən tənzimlənir. Sadəcə olaraq, Aİ-95 ilə Aİ-98 sərbəst bazar qiymətinə satılır. Lakin bu da çox hiss olunmur. Belə ki, yanacağın sərbəst bazar qiymətlərinə satıldığı ölkələrə diqqət yetirsək, onlarda neftin qiymətiylə, tələbatla və bir sıra digər amillərlə əlaqədar, tariflərin artdığının şahidi olsaq da, hərdən ucuzladığını da görürük. Bizdə isə bu, baş vermir. Məsələn, Aİ-95 markalı benzin qiyməti sərbəstləşdirildikdən sonra tədricən bahalaşaraq 1,15 manata qədər gəlib çıxsa da, bir dəfə də olsa ucuzlaşmadı. Aİ-95 işlədənlərin çoxu hətta Aİ-92-yə keçdi. Yəni, tələbat azaldı. Amma yenə də qiymət enişi baş vermədi...\nBəli, bu gün qonşu Gürcüstanda və Rusiyada yanacağın qiymətində bahalaşma var. Bu, müxtəlif səbəblərlə əlaqədardır. Bizdə bu il tənzimlənən yanacaq qiymətləri arasında Aİ-92 bir dəfə bahalaşdı. Çünki Aİ-95 bir müddət əvvəl 1,15 azn-ə qalxanda artıq, aydın idi ki, Aİ-92 də bahalaşacaq və 90 qəpik olacaq. Bayaq da qeyd etdim ki, Aİ-95 işlədənlərin çoxu Aİ-92-yə keçdi. Aİ-92-nin isə bazarda satış payı onsuz da 80-85 % təşkil edirdi. Hazırda qonşu ölkələrdə yanacaq bahalaşmasaydı belə, bizdə növbəti qiymət artımının dizel yanacağı üzrə olacağı tərəfimdən proqnoz edilmişdir. Hesab edirəm ki, bu, indilərdə baş verməyə bilsə də, yaxında qaçılmazdı".\nAzərbaycan İqtisadiyyat Nazirliyinin və Tarif Şurasının mətbuat xidmətinin rəhbəri Abbas Əliyev BiG.Az-a açıqlamasında ölkəmizdə yanacağın qiymətinin artmayacağını və bunun müzakirə mövzusu olmadığını bildirdi: "Tarif Şurasında yanacağın qiyməti ilə bağlı məsələ müzakirə olunmur və qiymət artımı gözlənilmir".\nİqtisadiyyat Baxılıb: 2357 Tarix: 15 noyabr 2017\nƏhaliyə gəlirlərlə bağlı mühüm xəbər


12 Yanvar 2018 – Novator.az\nNatiq MƏMMƏDLİ “Salam, ay qağa!” – yazıya keçməmişdən qabaq onunla məktublaşmalarıma, mesajlarıma baxdım, hamısı da bu cür başlayır: “Salam, ay qağa!”. Ərinməyib mesajların hamısını bir-bir təzədən oxudum, bütün cümlələrdə bitmiş fikir yer almışdı, bir dənə də olsun orfoqrafik səhv yox idi, du...\nQara siyahı 700 nəfərə yaxınlaşıb\nAzərbaycan Xarici İşlər Nazirliyinin arzuolunmaz şəxslər siyahısına 698 nəfərin adı salınıb. Novator.az bildirir ki, bir ildə siyahı 75 nəfər artıb. 2017-ci ilin əvvəlində siyahıda 623 nəfərin adı vardı. Xarici İşlər Nazirliyi işğal altındakı ərazilərə qanunsuz səfər etmiş əcnəbilərin adlarını qara ...\nNazirlər Kabineti portaldakı dəyişikliyə aydınlıq gətirdi\nNazirlər Kabineti rəsmi portalı Cabmin.gov.az-dakı dəyişikliyə aydınlıq gətirib. Bir müddətdir saytdan “Kabinetin strukturu” və “Kabinetin tərkibi” bölmələri götürülüb. Əvvəllər Nazirlər Kabinetinin rəsmi saytına daxil olaraq mərkəzi icra hakimiyyəti qurumlarının portallarına keçid eləmək, eləcə də ...\nJurnalistə 6 il həbs verildi\nJurnalist Əfqan Muxtarlı 6 il müddətinə azadlıqdan məhrum edilib. Hökmü yanvarın 12-də Balakən Rayon Məhkəməsinin hakimi Hümbət Səlimov çıxarıb. Əfqan Muxtarlı Cinayət Məcəlləsinin 318.1-ci (dövlət sərhədini sənədlər olmadan və ya dövlət sərhədinin nəzarət-buraxılış məntəqələrindən kənarda keçmə), 3...\nMerkelin yeni hökuməti qurulur\nAlmaniyada yeni hökumət razılaşması əldə edilib. Bu, yanvarın 12-də Sosial Demokrat Partiyası hökumət proqramını imzaladıqdan sonra bəlli olub. Xristian Demokrat İttifaqı və Xristian Sosial İttifaqı sənədə daha əvvəl xeyir-dua vermişdi. Novator.az-ın məlumatına görə, kansler Angela Merkelin Xristian...\nVəkilliyə 2 minə yaxın iddiaçı var\nVəkillərin İxtisas Komissiyası bildirir ki, yanvarın 28-də Dövlət İmtahan Mərkəzi ilə birgə vəkilliyə namizədlərlə yazılı test imtahanı keçiriləcək. İmtahanın yeri, o cümlədən buraxılış vərəqələrinin təqdim olunması və s. məsələlərə dair məlumatlar yaxın günlərdə elan ediləcək. 2017-ci il dekabrın 9...\nOrduda sınaq imtahanları\nMüdafiə Nazirliyinin 12 yanvar məlumatına görə, Azərbaycan Ordusunun zabit, gizir və müddətdən artıq həqiqi hərbi xidmət hərbi qulluqçularına məharət dərəcələrinin verilməsi (təsdiqlənməsi) üzrə sınaq imtahanları keçirilir. Müxtəlif təlim mərkəzlərində və çöl-səhra şəraitində keçirilən sınaqlara cəl...\nHansı gündə doğulmağın nə fərqi var? (2)\nDoğum günü insanı necə nişan verir? Novator.az silsilənin təqdimatını davam etdirir. Ayın 3-də doğulan Üç – bədii təxəyyül, yaradıcı intellekt, ünsiyyət və şəfqət əlamətidir. O, birgəlik və neytrallıq simvoludur. Ayın 3-də xoşbəxt olmağı və həyatdan zövq almağı bacaran yorulmaz nikbinlər doğulur. On...\nRusiya Mərkəzi Seçki Komissiyası yanvarın 12-də Pavel Qrudinini prezidentliyə namizəd kimi qeydə alıb. Novator.az-ın məlumatına görə, sovxoz direktoru olan bitərəf Pavel Qrudinin Rusiya Kommunist Partiyasının namizədidir. Prezident seçkisi martın 18-də keçiriləcək. Qeydiyyat üçün müstəqil namizəd 30...\nBiz tanış olanda 12 yaşımız vardı. Sinfimizə 1980-ci ilin payız tətilindən sonra gəlmişdi. İndi adama elə uzaq görünür ki, 1980-ci il. Elə bil 38 yox, 3800 il keçib. İnsanın xəyal ölçülərində min il nədi ki… Bu gün kimi xatırlayıram indi Yer üzündən silinmiş o şəhəri, uşaqları dünyaya səpələnmiş o s...\n2017-ci ilin yanvar-noyabr aylarında Azərbaycan dünyanın 183 ölkəsi ilə ticarət əməliyyatları həyata keçirib. Novator.az-ın məlumatına görə, Dövlət Statistika Komitəsi bildirir ki, hüquqi və fiziki şəxslər 114 ölkəyə məhsul ixrac edib, 176 ölkədən məhsul alıb. Ötən ilin 11 ayında xarici ticarət dövr...\n“Made in Azerbaijan” loqosu hazırlanıb\nYanvarın 12-də “Made in Azerbaijan” loqosu təqdim olunub. Loqonu “Leo Burnett” şirkəti hazırlayıb. AZƏRTAC-ın məlumatına görə, şirkətin nümayəndəsi Abbas Fətullayev deyib ki, “Made in Azerbaijan” loqosu Azərbaycanın zəngin təbiətini və təbii sərvətlərini, müasirliyini, ölkənin yüksək mədəni səviyyəs...\nÖtən il ərzaq 16 faizdən çox bahalaşıb\nDövlət Statistika Komitəsi illik inflyasiya göstəricisini açıqlayıb. Novator.az-ın məlumatına görə, hesabatda bildirilir ki, 2017-ci ildə istehlak məhsullarının və xidmətlərin qiymətləri 2016-cı ilə nisbətən 12,9 faiz, o cümlədən ərzaq məhsullarının qiymətləri 16,4 faiz, qeyri-ərzaq mallarının qiymə...\nSosial xidmət hesabatı\nƏmək və Əhalinin Sosial Müdafiəsi Nazirliyi bildirir ki, ötən il Dövlət Sosial Müdafiə Fondunun sosial xidmət müəssisələrində 1080 nəfər şəxs stasionar şəraitdə sosial xidmətlərlə təmin edilib. Onların 330 nəfəri sağlamlıq imkanları məhdud uşaqlar, qalanları 18 yaşdan yuxarı şəxslərdir. Ötən il evlə...\nÇempionlar Liqası və Avropa Liqasının yeni təqvimi\nUEFA Çempionlar Liqası və Avropa Liqasında 2018-2019 mövsümünün təqvimi məlum olub. Novator.az bildirir ki, yeni formata əsasən, Çempionlar Liqasının qrupuna birbaşa çıxan komandaların sayı 22-dən 26-ya artırılır. Qrupa digər 6 vəsiqənin taleyinə seçmə raundlarda aydınlıq gələcək. 4 vəsiqə çempionla...\nProkuror Əfqana 8 il istədi\nYanvarın 12-si Balakən Rayon Məhkəməsində jurnalist Əfqan Muxtarlının işi üzrə proses davam etdirilib. İşə hakim Hümbət Səlimov baxır. 12 yanvar prosesində dövlət ittihamçısı Əfqan Muxtarlıya 8 il həbs cəzası verilməsini təklif edib. Novator.az bildirir ki, Əfqan Muxtarlı 1974-cü ildə Zaqatalanın Aş...\nCəhənnəmdən keçmiş mələk (60)\nAvtobioqrafik roman İkinci bölüm Müəllif: BİRCƏ O gecə bayram süfrəmiz qurulu qaldı. Səhər açılanda xəcalətimdən heç kimin üzünə baxa bilmirdim. Hamını peşman eləmişdim. Aqil ailəsiylə Bakıya qayıtmalıydı, mənə görə bir gün də qalası oldu. Anam üzümə bir söz deməsə də, içindən doğranırdı. Sağ qolum...\nQiymət 72 dollara çatır\nAzərbaycan neftinin qiyməti yenə qalxıb. Yanvarın 12-də AZƏRTAC-ın yaydığı məlumata görə, “AzəriLayt” markalı neftin bir barreli 0,59 dollar bahalaşaraq 71,84 dollar olub. London birjasında “Brent” markalı neftin bir barreli 69,14 dollara, Nyu-York birjasında “Layt” markalı neftin bir barreli 63,50 ...\nHansı valyutalar bahalaşıb?\nYanvarın 12-də bir çox valyuta bahalaşıb. Novator.az-ın məlumatına görə, avro 2,0492, gürcü larisi 0,6628, ingilis funt sterlinqi 2,3036, İsveçrə frankı 1,7422, Rusiya rublu 0,0301, türk lirəsi 0,4503 manata yüksəlib. ABŞ dollarının rəsmi kursu isə (Məzənnələr) yenə 1,7001 manatdır. 2017-ci il dekab...\nMandatdan məhrum edilmənin yeni qaydaları\nMilli Məclis deputatının mandatdan məhrum edilməsinin yeni qaydaları müəyyənləşib. Novator.az bildirir ki, Seçki Məcəlləsində prezident İlham Əliyevin imzası ilə rəsmiləşən yeniliyə görə, Azərbaycan Konstitusiyasının 89-cu maddəsinin I hissəsinin 2-ci, 4-cü, 5-ci, 6-cı və 7-ci bəndlərində göstərilən...


Aşıq Əhməd – 100\n39995 | 2020-10-08 16:11:22\nYazımın sərlövhəsindəki bu misranı Aşıq Əhmədin ömrünün son vaxtlarında yazdığı bir şeirindən götürmüşəm. Ustad az qala doxsanacan yaşadı. Ömrü boyu sazın, sözün sehrindən ayrılmadı. Əli qələm tutmayanda sinədən dedi.\n... Bir gün eşitdim ki, yatağa düşüb. Gedib ona baş çəkdim. Hal-əhval tutub, necəsən, ay aşıq, deyə soruşdum. O, özünə məxsus yarıciddi-yarızarafatla: Necə olacam – dedi – üzü payıza gedirəm. Deyəsən payızın soyuğuna bir şey qalmayıb...\nSöhbətimizin kədərli ovqatını dəyişmək üçün dil-ağız elədim, ürək-dirək verdim. O isə öz düşüncələrində idi. Başını qatdığı bircə şey vardısa o da əlindəki təsbeh idi, bir də qəlbində yaşatdığı, özü ilə ömür yoldaşı olduğu xatirələr...\nOnun titrək səsi aramızdakı sükutu pozdu. Sanki bir anlıq eyni açıldı. Başını yastıqdan qaldırıb dirsəkləndi. Yaxşı gəlmisən – dedi – daha əlim sözümə baxmır, heç nə yazıb-poza bilmirəm. Qələm-kağız götür, bir-iki vəsiyyətim var, deyim yaz. Yanımda bloknotum vardı. Amma özümlə gətirdiyim diktofonu açdım. Özünü çəmlədi, ürəyindəki misraları dilə gətirdi:\nQoca dünya hey boşalıb-dolandı,\nDünyaya gəldiyim xeyli zamandı.\nŞər-pislikdən uzaq olun, amandı,\nKim desə dünyadan doydum, yalandı.\nBu gözəl dünyadan daim zövq alın,\nYaxşılıq qalacaq dünyada, bilin.\nYetimə-yesirə siz həyan olun,\nGedirəm, a dostlar, salamat qalın.\nƏhməd deyir: ya rəiyyət ol, ya da şah,\nBu dünya heç kimə qalmaz, ey vallah.\nDostlar, sizə and verirəm, siz Allah,\nBir-birinizdən muğayat olun.\nSözünə bir anlıq ara verib: Bunu da Mələyə (həyat yoldaşı) deyirəm:\nƏlvida Vətənim, torpağım, daşım,\nQohumum, əqrəbam, yarım, yoldaşım.\nAy Mələk, ay Mələk, sağ-salamat qal,\nƏtrimi, güllərdən, çiçəklərdən al.\nƏməkdar Mədəniyyət işçisi Aşıq Əhməd Rüstəmov 100 il bundan əvvəl – 1920-ci ildə Kürdəmirin Carlı kəndində anadan olub. Atası Ədil bəy Məşədi Rüstəm oğlu yaşadıqları Kür çayı bölgəsində varlı adamlardan olub. Bu var-dövlət Ədil bəyə ata-babasından miras qalmışdı. Beşqovaq bağı, Əncil bağı, İydəli qoruq, Çərövüş, Böyük Ağ çalanın bir hissəsi Əhmədin atası Ədil bəyin torpaqları olub.\nAşıq Əhməd söhbətinə əlavə edib dedi: Atamın Şıx təpəsində mal-qara üçün qışlağı, Kürün o tayında – Xəlifə gölü ətrafında lobya, küncüt, darı, sılıf əkmək üçün torpaq sahələri vardı. İndi baxın görün belə bir xeyrül-əməl sahibinin son aqibəti necə oldu?! 1924-cü ildə vəzifə başına keçənlər atamı “xalq düşməni” adıyla qollarını bağlayıb at döşündə kənddən Kürdəmirə aparanda elə yarı yoldaca, yolun kənarındakı qamışlıqda güllələyib öldürdülər. Sonra da bütün var-dövlətini yığıb apardılar. Özümüzü də evdən bayıra atdılar. Bizə tək bir camış, bir dənə də inək verdilər, vəssalam... Biz kənddə Mehdiqulu adlı bir kişinin talvarının altında yaşadıq. Yan-yörəsini qamışla-avarla çəpərləyib tapanladıq. Novruz bayramında heç bir şey tapmayan anam pəncərəmizdəki qanovuz pərdəni qoparıb ondan mənim üçün bir köynək tikdirib geyindirdi. Cibimə arpa qovurğası töküb (buğda hər adamda olmurdu) bağdakı çal-çağır məclisinə apardı. Mənə tapşırdı ki, qovurğanı xəlvət ye, heç kəs bilməsin ki, arpa qovurğası yeyirsən.\nTez-tez səsi titrəyən, ah çəkib kövrələn, yalnız əlindəki təsbehə güc verən həmsöhbətim keçdiyi həyat yolunu ardıcıllıqla yada salmağa çalışırdı: 1930-cu ildə – dedi – ibtidai məktəbə qəbul edildim. Dərd bizi ozana, Qazana döndərmişdi. Çəkdiyim məşəqqətlərə, yaşadığım həyatın ağırlığına baxmayaraq şeirə, sənətə böyük maraq göstərirdim. Üçüncü sinifdə ilk şeirimi yazdım:\nXəzan yeli bağ-bağatı soldurur,\nAllah birin yıxıb, birin qaldırır...\n15-16 yaşımdan başlayaraq taxtadan bir saz qondarıb, qonum-qonşuda, bayramda, çilə çıxaran qızların məclisində çalıb-oxuyardım. Mənim anam Umhanı da sənətsevər adam idi. Çox möhkəm hafizəsi vardı. Yaxınlıqdakı Ərəbxana kəndindən olan aşıq Zeynalabdin bizim kəndə toy məclisinə gəlib, çalıb-oxuyanda anam onun dediyi sözləri, oxuduğu havaları dərhal əzbərləyərdi. Odur ki, “Seydi və Kərəm” dastanını mən anamdan öyrənmişdim.\nƏlimə saz götürüb ilk dəfə elədiyim toy bizim Carlı kəndində Nəsir adlı bir oğlanın toyu olub. Ondan sonra anam məni həmkəndlimiz balabançı, həm də saz çalmağı bacaran Əli dayının yanına apardı. Bir tağar buğdaya, bir camış düyəsinə, üç batman lobyaya qiymət kəsdilər ki, məni öyrətsin. Əli dayı mənə Ordubadi gözəlləməsini, Qobustan pişrolarını, “Kərəmi” ni, Osmanlı havalarını çaldırdı, oxutdu, oynatdı. Beləliklə əsl sənətə qədəm qoymağa başladım... Sevdiyim sənət mənim qaranlıq həyatımda parlayan işıq oldu.\nAşıq Əhməd haqqında alim sözü və yaxud aşıq Ələsgərin\nbağlamasını açan sənətkar\nBir gün Bakı Dövlət Universitetinə, folklorçu alim professor Qara Namazovun iş yerinə getdim. Məqsədim bu idi ki, bu tanınmış folklor bilicisindən aşıq Əhməd haqqında onun fikirlərini öyrənim. Qara müəllim aşıq Əhmədin adını eşidəndə dedi: Mən onun haqqında çox fəxrnən, ürəknən, cannan-başnan danışa bilərəm. Qara müəllim sözünə əlavə edib onu da dedi ki, aşıq Əhmədin “İtən sazım” kitabına ön sözü də mən yazmışam. Mən Qara Namazovla söhbətimizi diktofonuma da yazdım. Yazdım ki, bu dəyərli fikirlər tarixə çevrilsin...\nProfessor Qara Namazovun aşıq Əhməd haqqında dediklərindən: Aşıq Əhməd Rüstəmovun sənətinə, şeir yaradıcılığına başqaları kimi mənim də böyük marağım, rəğbətim olub. O, mükəmməl saz çalırdı, yaxşı dastanlar söyləyirdi, əsl obrazlar yaradırdı. Şeirlərinin sanbalına və dəyərinə görə istedadlı şair kimi tanınırdı. O, 20 dastanın, çox məzmunlu, dəyərli ustadnamələrin müəllifi olub. Onu da xatırladım ki, ustad aşıq Ələsgərin 2 məşhur bağlamasını aşıq Əhmədə qədər heç kim aça bilməmişdi. Aşıq Əhməd isə ulu ustadın dediyim o bağlamalarını aça bildi.\nİstər saz çalmaqda, söz qoşmaqda, istərsə də deyişmələrdə aşıq Əhmədin öz sənətkarlıq dəst-xətti olub. Aşıq şeircatının istənilən növündə aşıq Əhməd maraqlı şeirlər yazıb. Onun gəraylıları, qoşmaları, müxəmməsləri, müstəcadları, təcnisləri də var. Əhməd bu şeir formalarından çox məharətlə, yüksək sənətkarlıqla istifadə edib. O, xalq fəlsəfəsi istiqamətində çox dəyərli ustadnamələr yazmaqla öz hikmətli, ibrətamiz, fəlsəfi fikirlərini geniş oxucu kütləsinə çatdırmağı bacarıb. Yaradıcı aşıq kimi Əhməd böyük hörmət qazanmışdı.\nAşıq Əhməd saz havalarını təkmilləşdirir, həm də özünə məxsus ustalıqla ifa edirdi. O, şair-aşıq idi. Onun şeirləri, qoşmaları fəlsəfi, hikmətli fikirlərlə, ibrətamiz nəsihətlərlə və kəlamlarla zəngin idi:\nCahandan köçənlər qayıtmır bir də,\nMin surət çürüyür hər qarış yerdə.\nTəqvimlər, saatlar, dəqiqələr də\nÖmrü parçalayıb bölmək üçündü...\nYeri gəlmişkən deyim ki, heca vəznində yazılmış qoşmaların heç də hamısı saz havalarına uyuşmur. Aşıq Əhmədin qoşmaları, lirik ricətləri isə özünün dünyagörüşündən, həyata, zəmanəyə, yaşadığı mühitə baxışından yarandığına görə idi ki, bunlar saz havalarının ahənginə çox gözəl uyuşurdu. Odur ki, bu sözlər məclislərdə, hətta sazsız da, avazsız da oxunsa belə maraqla qarşılanır. Bunlar isə ustad aşığın sənət dünyasına verdiyi layiqli töhfələrdir. Aşığı yaşadan ilk növbədə onun söz sənətidir. Bu mənada aşıq Əhməd xoşbəxt sənətkarlardan olub.\nSənət aləminə layiqli töhfələr\nAşıq Əhmədin yaradıcılığı musiqi aləmi ilə sıx bağlı idi. Mən bunu deyəndə bir çox aşıq və müğənnilərin, xanəndələrin repertuarını nəzərdə tuturam. Onlar aşıq Əhmədin şeirlərinə, qoşmalarına, hətta qəzəl üslubunda yazılmış nümunələrinə böyük həvəslə müraciət etmişlər. Unudulmaz müğənni-aşıq Rəhilə Həsənovanın (mən onu uşaq yaşlarımda kəndimizin klubunda sinəsində saz çalıb-oxuyan görmüşəm) ifasında aşıq Əhmədin “Gəlsin” rədifli qoşması necə də gözəl səslənirdi.


Aqil Abbasın tələbələrlə bağlı səs-küy yaradan təklifinə münasibət - Azinforum.az İnformasiya Portalı\nAna səhifə / Siyasət / Aqil Abbasın tələbələrlə bağlı səs-küy yaradan təklifinə münasibət\nBunu Qaynarinfo-ya açıqlamasında təhsil eksperti Kamran Əsədov Milli Məclisin deputatı Aqil Abbasın tələbələrin Qarabağa işləməyə göndərilməsi ilə bağlı təklifinə münasibətində deyib.\nKamran Əsədov bildirib ki, Qarabağa hər ixtisas üzrə təhsil alan tələbələri göndərmək olmaz:\n“Çünki hazırda orada tikinti-təmir-bərpa işləri daha çox texnoloji avadanlıqlarla həyata keçirilir. Bunun üçün təcrübəli mütəxəssislərə ehtiyac var. Nəzərə alsaq ki, həmin işğaldan azad edilmiş ərazilərdə ağıllı kəndlər salınır və bu texniki imkanları bizim tələbələr bilmir. Problemdən çıxış yolu kimi, hesab edirəm ki, biz bir neçə, xüsusən tikinti-təmir-bərpa tədrisi ilə bağlı olan universitetlərin fakültələrini ora köçürə bilərik. Tələbələr ikinci kursdan sonra iki il də orada praktiki biliklərə yiyələnə bilərlər. Hətta kənd təsərrüfatı ixtisasının tələbələrini də fakültələr üzrə Qarabağa göndərmək olar. Amma bu zaman onlara rəhbər şəxs də lazımdır”.\nÖncəki “Generallar Komissiyası” adlanan qurumun fəaliyyətinə son qoyulub\nNövbəti Bakının planı budur: Qarabağa yerləşir, sonra… – Baqratyan


Vatikan papasından ermənilərə dəstək\n1 003 25 Avqust 2014 08:36 | Dünya\nKatoliklərin ruhani lideri Papa Fransisk 2015-ci ildə qondarma erməni soyqırımının 100-cü ili səbəbiylə bir dini ayin təşkil edəcək.\nAnspress-in məlumatına görə, bu barədə Buenos-Ayres şəhərinin yepiskopu, kardinal Mario Poli söyləyib. O bildirib ki, dini ayin Vatikanda təşkil olunacaq. Ancaq bu iddia hələlik Vatikan qaynaqları tərəfindən təsdiqlənməyib.\nKardinal Mario Poli qondarma erməni soyqırımı qurbanlarını xatırlamaq üçün təşkil olunacaq dini ayinin 12 aprel tarixində baş tutacağını söyləyib. Bununla yanaşı digər erməni yepiskopu Pablo Hakimian da məlumatları təsdiqləyib. O bildirib ki, Papa bir il əvvəl Kilikiya erməni Katolikləri Katolikos Patriarxı 19-cu Nerses Petrosun təklifinə müsbət cavab verib.\nPapa Nerses Petros ilə son görüşü əsnasında, Fransisk qondarma soyqırım haqqında ifadələri ilə diqqətləri öz üzərinə çəkib. Franceskonun "Bu, 20-ci əsrin ilk soyqırımı idi" ifadələri ictimaiyyət arasında geniş əks-sədaya səbəb olub.\n10:57 Trampın tənqidinə cavab gəldi - BƏƏ rəsmisindən ..


“Xeyli tələbə bu qərardan ciddi şəkildə əziyyət çəkəcək” - ekspert » Atatv.az\nTəhsil Nazirliyinin tələbə köçürülmələri ilə bağlı verdiyi qərar tələbələr tərəfindən narazılıqla qarşılanıb. Belə ki, ali təhsil müəssisələrinə ildə iki dəfə olmaqla qış və yay tətilləri zamanı tələbələrə ixtisasını, universitetini və təhsil formasını dəyişmək üçün imkan verilir.\nTəhsil Nazirliyi bu ilin qış semestrində nədənsə tələbələrə belə bir şans verməyib. Nazirlik bu qərarını 2021-2022-ci tədris ilinin 2 həftə gec başlaması ilə izah edib. Qurumun rəsmi saytında qeyd olunub ki, 2021-2022-ci tədris ili iki həftə gec başladığından tədris materiallarının mənimsənilməsi və imtahan sessiyasının təşkili, eləcə də bununla bağlı sənədləşmə işləri əlavə vaxt tələb edir: “Bununla əlaqədar olaraq, 2021-2022-ci tədris ilinin ikinci semestrində tələbələrin tədris müddətində gecikmələrin olmaması məqsədilə, qış tətili dövründə transfer.edu.az portalı vasitəsilə respublika daxilində, eləcə də xarici ölkələrin ali və orta ixtisas təhsili müəssisələrindən tələbələrin köçürülməsi həyata keçirilməyəcək. Tələbələrin köçürülmə prosesi növbəti dəfə 2021-2022-ci tədris ilinin yay tətili müddətində baş tutacaq”.\nBu qərara etiraz edən tələbələr isə nazirliyin “Facebook” hesabında öz narazılıqlarını bildiriblər.\nTəhsil eksperti Kamran Əsədov “Yeni Müsavat”a mövzu ilə bağlı fikirlərini belə açıqlayıb: “İlk növbədə qeyd edim ki, ali təhsil müəssisələrinin bakalavriat səviyyələrində təhsilalanların köçürülməsi Təhsil Nazirliyi tərəfindən elektron proqram təminatı tətbiq olunmaqla, mərkəzləşdirilmiş qaydada həyata keçirilir. Tələbələrin eyni tədris müəssisəsi daxilində ixtisasını və ya təhsil formasını dəyişməsi, eləcə də bir tədris müəssisəsindən digərinə köçürülməsi və tələbələr sırasından xaric edilmiş şəxslərin tələbələr sırasına bərpası (həqiqi hərbi xidmətdən tərxis edilmişlər və akademik məzuniyyətdə olanlar istisna olmaqla) qış və yay tətilləri dövründə aparılır. Mülkiyyət növündən və təşkilati-hüquqi formasından asılı olmayaraq, Azərbaycan Respublikasının bütün ali təhsil müəssisələrində (xüsusi təyinatlı ali təhsil müəssisələri istisna olmaqla) təhsil alan tələbələrə şamil edilir. Bütün hallarda tələbələrin köçürülməsi (təhsil formasını və ixtisasını, təhsil aldığı məktəbi, şəhəri və ya ölkəni dəyişməsi) yalnız əsaslandırılmış səbəblər olduqda həyata keçirilə bilər. Birinci və ikinci kursda köçürülməyə icazə verilir”.\nƏsədov əlavə edib ki, tələbələrin bir dövlət ali təhsil müəssisəsindən digər dövlət ali təhsil müəssisəsinə, yaxud bir ixtisasdan digərinə köçürülməsi Təhsil Nazirliyinin razılığı ilə qış və yay tətili dövründə müvafiq ali məktəb rəhbərliyinin əmri ilə həyata keçirilir: “Mövcud qaydalara görə, tələbələrin bir ali məktəbdən digərinə köçürülməsinə yalnız əsaslı səbəblər olduğu halda (ailə qurduqda, sağlamlıqla bağlı problem olduqda, yaşayış yerini dəyişdikdə və s.) icazə verilir. Dövlət adından təsisçi funksiyalarını həyata keçirən digər nazirlik, dövlət komitəsi və ya idarələrin (bundan sonra - qurum) tabeliyində olan dövlət ali təhsil müəssisələrinə köçürülməsi və bərpası tabe olduqları qurumun və Təhsil Nazirliyinin razılığı ilə həyata keçirilir. 2016-cı ildən etibarən Azərbaycanda tələbələrin ölkə daxilində və xaricdə yerləşən ali təhsil müəssisələrindən köçürülməsi, yaxud bir ixtisasdan digərinə dəyişdirilməsi elektron qaydada həyata keçirilir. Bu qayda eləcə də orta ixtisas təhsili müəssisələri tələbələrinin, magistratura səviyyəsində təhsil alanlara da aiddir. Bu o deməkdir ki, oxuduğu ixtisasdan razı qalmayan tələbə getmək istədiyi universitetin rektorunu, prorektorunu, dekanını “görmədən" istədiyini həyata keçirə bilər. Amma indiyə qədər bu problemi həll etmək üçün 99 faiz qeyd olunan instansiyaları “görməli” idin. Təəssüf ki, bir neçə il əvvəl elə biabırçı tələbə köçürülmələri edilirdi ki, adam özü utanırdı. Məsələn, Solo oxumaq, Xalq çalğı alətləri ixtisasından birbaşa universitetin Tarix, Hüquq fakültəsinə köçürülmə mümkün idi. Əlbəttə ki, bu, ancaq kimlərisə yaxından və dərindən “görmək”lə olurdu. İndi isə bu proses qış və yay tətili dövründə həyata keçirilir. Dövlət İmtahan Mərkəzi (DİM) tərəfindən keçirilən qəbul imtahanlarında tələbənin topladığı bal qəbul olunduğu ildə köçürülmək istədiyi ali təhsil müəssisəsində müvafiq ixtisas üzrə minimal keçid balından az olmamalıdır. Həmçinin tələbənin qəbul olunduğu və köçürülmək istədiyi ixtisaslar DİM tərəfindən müəyyən olunan eyni ixtisas qrupu daxilində olmalıdır. Yəni siz qəbul olduğunuz ildə yaxşı bal toplamısız, amma doğru ixtisas seçimi etməmisiniz, ya da oxuduğunuz ixtisas ürəyinizcə deyilsə, Təhsil Nazirliyi imkan verir ki, balınız uyğun gəlirsə, rahatlıqla, heç kimi “görmədən”, xərcə düşmədən köçürülmənizi edəsiniz. Amma bu dəfə Təhsil Nazirliyi növbəti köçürülməyə qısa müddət qalmış, prosesin fevralda həyata keçirilməyəcəyini elan etdi. Bu hal tələbələrin təhsil alma hüququnun məhdudlaşdırılması deməkdir. Yaxşı olardı ki, Təhsil Nazirliyi gələcəkdə görməyi planlaşdırdığı işləri öncədən proqnozlaşdırsın. Kifayət qədər tələbə bu qərardan ciddi şəkildə əziyyət çəkəcək. Səhhəti və ailə vəziyyəti ilə bağlı köçürülmə etməyi planlaşdıranlar azı 5 ay gözləməli olacaqlar".\nEkspertin fikrincə, tələbə köçürülmələrinin fevralda həyata keçirilməsinə maneədə universitetlərin rolu olub: “Belə ki, tədris ilinin ortasında tələbələr universitetdən gedəndə, onlar təhsil haqqının yarısını ödəyirdilər. Təhsil Nazirliyi fevral ayında tələbə köçürülməsini həyata keçirməyəcək. Bunu akademik gecikmənin olmaması üçün ediblər. Amma tələbə köçürülməsinin həyata keçirilməməsi bəzi universitetlərin işinə yarayıb. Çünki transfer pəncərəsi açılanda bu universitetlər ciddi şəkildə tələbə itirirdilər. Mənə görə, ölkə təhsilində son illərin ən yaxşı islahatlarından biri tələbə köçürülməsinin elektron qaydada həyata keçirilməsidir. Yaxşı olardı ki, Təhsil Nazirliyi hər köçürülmədən sonra nə qədər tələbənin haradan-hara köçürülmə etdiyini də açıqlaya. Onda bizim ali təhsilin keyfiyyət mənzərəsi ortaya çıxar. Mənə görə köçürülmə təxirə salınmaya bilərdi. Çünki elektron qaydada həyata keçirilir, avtomatik də tələbə balı çatan universitetin ixtisasını seçməklə köçürülməsini edə bilər. Transferə ciddi şəkildə ehtiyacı olan tələbələr var. Hesab edirəm ki, onları nəzərə almaq lazımdır”.\nMövzu ilə bağlı “Yeni Müsavat”ın sorğusuna cavab olaraq Təhsil Nazirliyindən bildirilib ki, tələbələrin köçürülməsi çoxmərhələli və uzun vaxt tələb edən prosesdir: “Belə ki, adətən tələbələrə bir ali təhsil müəssisəsindən digərinə köçürülməsinə müraciət üçün vaxt verilir. Müraciətlər toplandıqdan sonra (burada söhbət minlərlə müraciətdən gedir) onlar emal olunur. Müvafiq qanunvericiliyə uyğun olaraq köçürülmə şərtlərini ödəyən tələbələr barədə həm onların çıxmaq istədikləri universitetlərə, həm də köçürülmək istədikləri universitetlərə müvafiq məktublar göndərilir və köçürülmə prosesinin universitetlər tərəfindən həyata keçirilməsi üçün müvafiq vaxt verilir. Həmçinin köçürülmə barədə tələbənin özünə də SMS vasitəsilə məlumat göndərilir. Məlum olduğu kimi, bir ixtisasdan digərinə köçürülən tələbələrin tədris proqramlarında fərqlər olduğu və bu çoxlu fərq imtahanlarına səbəb olduğu üçün tələbələr köçürülməkdən imtina da edə bilirlər. Bu zaman tələbə imtina barədə qərarını həm təhsil aldığı, həm də köçürülmək istədiyi universitetə təkrarən bildirir.\nƏvvəlki illərdə qış tətili dövründə həyata keçirilmiş tələbə köçürmələrinin təhlili göstərir ki, bütün bu prosedurlar çox zaman tələb edir və yaz semestrinin başlanğıcında köçürülmüş tələbələrin bir qisminin yeni ali təhsil müəssisəsi və ya ixtisasda dərslərə başlaması problemə çevrilir. Hazırkı dövrdə pandemiya səbəbindən ali təhsil müəssisələrindən tədrisin iki həftə gec başlanması, imtahan sessiyası və tətil müddətinin sıxışdırılması tələbə köçürmələri zamanı gecikmələrin daha çox artacağını proqnozlaşdırır. Təhsil prosesinin davamlılığını təmin etmək, tələbələrin köçürülmə prosesi zamanı onların təhsillərində meydana çıxa biləcək fasilənin ortadan qaldırılması məqsədilə bu ilin qış tətili müddətində tələbə transferi həyata keçirilməyəcək. Bir daha qeyd etmək istəyirik ki, tələbələrin bərpası prosesi əvvəlki qaydada davam edəcək".


Bu il ərzində Azərbaycanda 450 yeni İİV-ə yoluxma faktı aşkar olunub\n1 Dekabr 2013 12:05 (UTC+04:00)\n2013-cü ilin 11 ayı ərzində Azərbaycanda 450 yeni İİV-ə (İnsanın İmmun çatışmazlığı Virusu) yoluxma faktı aşkar olunaraq qeydiyyata alınıb.\nAzərbaycan Səhiyyə Nazirliyi Respublika QİÇS (Qazanılmış İmmun Çatışmazlığı Sindromu) ilə Mübarizə Mərkəzindən Trend-ə verilən məlumata görə, onlardan 435-i (96,7%) Azərbaycan, 15 nəfəri (3,3%) isə əcnəbi vətəndaşlardır. Qeydiyyata alınmış 435 Azərbaycan vətəndaşından 279-u (64,1%) kişi, 156-sı (35,9%) qadındır.\nÜmumilikdə Azərbaycanda ilk dəfə İİV infeksiyasının aşkar edildiyi 1987-ci ildən 2013-cü ilin 1 dekabr tarixinədək Respublika QİÇS ilə Mübarizə Mərkəzində İİV infeksiyası təsdiq olunmuş 4234 nəfər rəsmi qeydiyyata götürülüb. Onlardan 4090 nəfəri (96,6%) Azərbaycan vətəndaşı, 144 nəfəri (3,4%) isə əcnəbilərdir. İİV-ə yoluxmuş Azərbaycan vətəndaşlarından 3202-si (78,3%) kişi, 888-i (21,7%) qadındır. QİÇS mərhələsində olan insanların sayı 1289 nəfər, onlardan Azərbaycan vətəndaşlarının sayı 1272 nəfərdir. İİV infeksiyasından dünyasını dəyişmiş insanların sayı 580 nəfər, onlardan Azərbaycan vətəndaşların sayı 572 nəfər olub.\nİİV-ə yoluxmuş 4090 Azərbaycan vətəndaşından 1074-ü (26,3%) Bakı şəhəri və Abşeron rayonunda, 2982-si (72,9%) respublikanın digər 54 inzibati ərazisində qeydiyyatda olan şəxslərdir, 35 nəfərin (0,8%) isə yaşayış yeri naməlumdur.\n4090 nəfər Azərbaycan vətəndaşından 2373-də (58,0%) İİV-ə yoluxma inyeksion narkotik istifadəsi nəticəsində, 1271-də (31,1%) heteroseksual, 51-də (1,2%) isə homoseksual kontakt nəticəsində, 65-də (1,6%) anadan uşağa keçməklə, 1-də (0,02%) donor qanının köçürülməsi nəticəsində baş verib. 329 nəfərdə (8,0%) yoluxma yolu müəyyən edilməyib.\nQeyd edək ki, Azərbaycan İİV-ə yoluxma səviyyəsi aşağı olan ölkələr sırasına daxildir.\nGündəm 18 May 11:58\nCəmiyyət 2 Yanvar 09:44\nDünya xəbərləri 3 Noyabr 2016 07:56


Ucarda Ramazan bayramı ərəfəsində qazi və şəhid ailələrinə bayram sovqatı paylanıb\nUcarda Ramazan bayramı ərəfəsində Milli Məclisin deputatı Ramil Həsənin təşəbbüsü və Missiya Media Qrupunun, “İnvest AZ” Şirkətlər Qrupunun dəstəyi ilə qazi və şəhid ailələrinə bayram sovqatı paylanıb.\nƏvvəlcə Milli Məclisin deputatı Ramil Həsən, YAP Ucar rayon təşkilatının sədri Şəhla Abdullayeva, Ucar Gənclər Evinin direktoru Elamin Dibirov və Missiya Media Qrupunun nümayəndələri ümummilli lider Heydər Əliyevin Ucar şəhər mərkəzində ucaldılmış abidəsini ziyarət edib, önünə çiçəklər düzüb, xatirəsini ehtiramla yad ediblər.\nYAP Ucar rayon təşkilatında qazi və şəhid ailələri ilə keçirilən görüşdə deputat Ramil Həsən dövlətin şəhid ailələrinə və qazilərə həssas münasibətindan söz açıb, onların yaşayış və mənzil şəraitinin yaxşılaşdırılası istiqamətində həyata keçirilən proqramlardan bəhs edib. Qeyd edib ki, Prezident İlham Əliyev və Birinci vitse-prezident Mehriban xanım Əliyeva daim müvafiq kateqoriyadan olan ailələrə doğma münasibət bəsləyir, onları narahat edən problemlərin həlli ilə bağlı təxirəsalınmaz tədbirlər həyata keçirilir.\nR.Həsən şəhid ailələrinin, qazilərin müraciətlərini diqqətlə dinləyib, mövcud problemlərin həlli istiqamətində müvafiq addımların atılacağını deyib.\nSonda şəhid ailələri və qazilərə, həssas kateqoriyadan olan bir qrup vətəndaşlara bayramı sovqatı paylanıb. Bayram sovqatları eyni zamanda, mobil qruplar vasitəsilə rayonun müxtəlif kəndlərində yaşayan şəhid ailələri və qazilərə də təqdim olunub.\nQeyd edək ki, Milli Məclisin deputatı Ramil Həsən Ucar rayon Heydər Əliyev Mərkəzində və Yuxarı Şilyan kəndində seçiciləri ilə də görüş keçirib.\nVətəndaşların müraciətlərinin əksəriyyəti əlilliklə bağlı pensiyaların bərpası, işsizlik, sosial problemlərin həlli, hüquqi yardım, küçələrin işıqlandırılması, o cümlədən asfalt yolların çəkilməsi ilə bağlı olub. Ramil Həsən qısa müddətdə seçicilərini narahat edən məsələlər ilə bağlı aidiyyəti dövlət qurumlarına məlumat veriləcəyini və müvafiq tədbirlər görüləcəyini bildirib.


“Onların ailələri bizə, bu vətənə, bu xalqa əmanətdir”\n25 Sentyabr 12:42 | 799\n“İkinci Qarabağ müharibəsi – dövlətçilik tariximizin ən şərəfli səhifəsidir. Bu müharibədə Azərbaycanın qələbəsində Xalq-Prezident-Ordu vəhdəti ərazi bütövlüyümüzün bərpasında, torpaqlarımızın işğaldan azad edilməsində əsas faktor oldu. Azərbaycan hökumətinin son illərdə apardığı düşünülmüş xarici siyasət ölkəmizi bu qələbəyə addım-addım yaxınlaşdırdı”. Bu sözləri SİA-ya açıqlamasında deputat Müşviq Cəfərov deyib.\nOnun sözlərinə görə, münaqişənin davam etdiyi illərdə cənab Prezident çox böyük uzaqgörənlik və təmkinlə həm diplomatik, həm də ordu quruculuğunda təxirəsalınmaz tədbirlər reallaşdırırdı: “İştirakçısı olduğu ən yüksək beynəlxalq tədbirlərin tribunalarından Qarabağ həqiqətlərini dünyaya bəyan edir, aparıcı dövlətlərin rəhbərlərinin diqqətinə bu bölgənin ölkəmizin əzəli torpağı olduğunu və işğaldan azad edilməsinin labüdlüyünü çatdırırdı”.\nDeputat sözlərinə belə davam edib: “Digər tərəfdən də ordunun döyüş qabiliyyətinin yüksəldilməsi, ən müasir hərbi texnika ilə təchizatı təmin edilirdi. 44 gün davam edən müharibə zamanı Ali Baş Komandanın müntəzəm olaraq xalqa çatdırdığı qələbə xəbərləri, işğaldan azad olunan yaşayış məntəqələri, düşmənin məhv edilən canlı qüvvəsi və hərbi texnikası barədə məlumatları xalqın dövlət başçısına və rəşadətli ordumuza inamını gücləndirirdi.\nÜç ölkə arasında əldə edilən razılaşma Azərbaycanın ərazi bütövlüyünün tam bərpa olunması baxımından tarixi əhəmiyyət daşıyır, Naxçıvanla Azərbaycanın quru əlaqəsinin reallaşacağı, Muxtar Respublikanın blokadadan çıxacağı, habelə qardaş Türkiyənin sülhməramlı prosesdə iştirak edəcəyi bildirilir. Ümumiyyətlə, böyük siyasi, diplomatik səy hesabına əldə edilən bütün bu uğurlar Azərbaycanın tarixi qələbəsi, işğalçı Ermənistanın isə ağır məğlubiyyətinin ifadəsidir”.\n“Deyə bilərik ki, Qarabağın azadlığı uğrunda günbəgün möhkəmlənən və əvvəllər tarixin heç bir dönəmində bugünkü kimi olmayan ümummilli həmrəylik Azərbaycanı Böyük Qələbəyə qovuşdurdu. Bu uğur, bu qələbə naminə Vətən oğullarımız son nəfəsinədək vuruşdu, canından keçdi, Azərbaycanın qələbəsinin rəmzinə çevrilən Şuşa qalasını fəth etdi”.\n”27 senytabr 44 günlük müharibənin qəhrəman şəhidlərinin anım günüdür. Bizə belə qürur yaşadan, azad və başıuca xalq adına qovuşduran şəhidlərimizi dərin ehtiramla yad edirəm. Onların ailələri bizə, bu vətənə, bu xalqa əmanətdir. Bu dövlət vətənin ərazi bütövlüyü uğrunda canından keçən oğullarını unutmayacaq, daim ailələrinin yanında olacaq”.


«Hər kəsə potensial virus daşıyıcısı kimi yanaşmalıyıq» - Həkim-infeksionist | İnter Press\n26 Noyabr 2020, 18:27\n“Hazırda bütün dünyada pandemiyanın kulminasiya dövrü yaşanır. Bir çox ölkədə yenidən qapanmalar tətbiq olunur. Havaların soyuması da yoluxmanın artmasına təsir edir. Havalar soyuyarkən təkcə koronavirus deyil, bütün respirator infeksiyalar üçün münbit şərait yaranır. Buna səbəb insanların daha çox qapalı məkanlara üz tutmasıdır. Bu zaman təmaslar artır, məsafə minimuma enir. Təbii ki, nəticədə xəstə insanlardan virusun yoluxması daha da asanlaşır. Bütün dünyada da koronavirusa yoluxmada qeydə alınan artımı bununla izah etmək olar”.\nBunu TƏBİB-in infeksion xəstəlikləri üzrə işçi qrupunun rəhbəri, həkim-infeksionist Vasif Əliyev deyib.\n“Sevindiricidir ki, müharibəni qələbə ilə başa vurduq. Buna görə də vətəndaşlar həm qələbə sevincini paylaşmaq məqsədilə, həm də şəhidlərimizin dəfnində kütləvi toplaşırlar. Bu zaman maskadan istifadə olunmaması və ya düzgün taxılmaması müşahidə olunur. Həmçinin ara məsafə də gözlənilmir. Bu da virusun yayılma riskini artırır. Bizə müraciət edən xəstələr arasında da ən çox yoluxma halı yas mərasimlərində iştirakdan sonra qeydə alınıb. Ona görə də məsafə saxlanılması, xüsusilə qapalı məkanlarda və sıx toplanma yerlərində maska istifadəsi vacibdir. Kimin virus daşıyıcısı olduğunu bilmirik. İnsan virus daşıyıcısı olub, xəstəliyi erkən dönəmdə simptomsuz da keçirə və ya assimptomatik ola bilər. Ona görə də hər bir insana potensial virus daşıyıcısı kimi yanaşmalı və özümüzü ondan qorumalıyıq”, – deyə V.Əliyev qeyd edib.\nHəkim-infeksionist bildirib ki, koronavirusa xas olan xarakterik simptomlar çoxdur: “Əlamətləri bir xəstənin üzərində də görə bilərik. Hətta fərqli simptomlar müxtəlif xəstələrdə də müşahidə oluna bilər. Bunlar hərarətin yüksəlməsi, öskürək, təngnəfəslik, ishal, əzələ ağrısı, halsızlıq, dadbilmə və iybilmənin itməsi, başağrısıdır. Bəzi vətəndaşlar virusun mutasiyaya uğradığını deyir. Lakin yay dönəmi ilə indiki dövr arasında çox ciddi bir fərq müşahidə olunmur. Yenə də xəstəliyi ağır və yüngül formada keçirənlər var. Hətta cavanlar arasında xəstəliyi ağır keçirənlər kifayət qədərdir. Bu baxımdan kimdə virusun necə keçəcəyini öncədən demək qeyri-mümkündür.\nƏgər əvvəllər günlük test sayının təxminən 10 faizində müsbət nəticə olurdusa, hazırda bu göstərici daha yüksəkdir. Hələ ki, kritik günlər davam edir. Ona görə də xüsusilə ara məsafəsinə, tibbi maskanın doğru istifadəsinə, gigiyena qaydalarına əməl etməliyik. Onu da qeyd edim ki, parça maskaların qoruyuculuğu yoxdur. Onlar virusu özündən keçirir və vətəndaşlar onu görünüş xətrinə, cərimədən qaçmaq üçün istifadə edirlər”.\n26 Yanvar 2021, 11:21\n26 Yanvar 2021, 11:17\nPrezidentin köməkçisi: “Dedik ki, artıq kifayətdir” – VİDEO\n26 Yanvar 202117:27\nXırdalanda partlayış olan ərazidə son vəziyyət\n26, Yanvar - 11:1188\n26, Yanvar - 11:2485\n26, Yanvar - 11:1782\n26, Yanvar - 11:2182\n26, Yanvar - 11:1278\n22, Yanvar - 23:14317\n23, Yanvar - 00:16250\n22, Yanvar - 12:30245\n22, Yanvar - 21:46200\n25, Yanvar - 14:09175\n19, Yanvar - 19:46418\n06, Yanvar - 14:18336\n30, Dekabr - 19:37309\n30, Dekabr - 21:29252


Əli Kərimli: Bu, birbaşa İlham Əliyevdən gələn siyasi tapşırıqdır\nƏdliyyə Nazirliyi AXCPnin sənədlərini geri qaytarıb\nAzərbaycan Ədliyyə Nazirliyi Əli Kərimliyi Azərbaycan Xalq Cəbhəsi Partiyasını (AXCP) sədri kimi tanımayıb. AXCP-nin 6 (9)-cı qurultayı bu il sentyabrın 27-də keçirilib.Qurultayda 800-ə yaxın nümayəndə iştirak edib.\nNazirlik AXCP-nin səbnədlərini qgeri qaytarmasını AXCP sədrinin keçmiş müavini Razi Nurullayevin də AXCP adına iddia etməsi ilə əsaslandırıb. Belə ki, Nurullayevin rəhbərlik etdiyi qurum AXCP-nin qurultaından sonra “etimad qurultayı” adlı forum keçirərərk AXCP adına iddia etdiyini bildirib.\nAXCP sədri Əli Kərimli Turan agentliyinə müsahibəsində Ədliyyə Nazirliyinin AXCP-nin qeydiyyatından imtinasına münasibət bildirib. Müsahibəni təqdimn edirik:\n- Ədliyyə Nazirliyinin qərarından sonra açıqlamanızda bildirmisiniz ki, qərar qanunsuzdur. Arqumentiniz nədir?\n- Qanunvericiliyə edilən dəyişikliyə görə, qurultay keçiriləndə, yeni rəhbərlik formalaşdırılanda bunlar dövlət reyestrinə daxil edilməlidi. Əvvəl belə şeylər olmayıb. 1992-ci ildə "Siyasi partiyalar haqqında" qanun qəbul olunub və partiyalar qeydiyyatdan keçəndən sonra tam müstəqil fəaliyyət göstəriblər, Ədliyyə Nazirliyinə, hökumətə heç bir aidiyyəti olmayıb. Ola bilsin ki, bəlkə də gələcəkdə bizə tətbiq etmək üçün bu düzəlişi elədilər. Həmin düzəlişə əsasən, biz qurultayın sənədlərini təqdim etməliyik ki, yeni formalaşmış rəhbərlik dövlət reyestrinə daxil edilsin. Ədliyyə Nazirliyi bizim sənədlərimizi geri qaytarıb. Bəhanə eləyiblər ki, bu ad altında başqa adamlar - Razi Nurullayevin dəstəsi də Ədliyyə Nazirliyinə müraciət edib. Ədliyyə Nazirliyinin hərəkəti tam qanunsuzdur. Çünki Razi Nurullayev özü mətbuat konfransı keçirib, telekanallar da bunu yayıb, orada elan edib ki, mən onu AXCP-də sədr müavini vəziyəsindən uzaqlaşdırandan sonra özü AXCP-dən istefa verib. Yəni AXCP-yə heç bir aidiyyəti olmadığını milyonlarla vətəndaşın qarşısında ifadə edib. O cümlədən onun ətrafında olan adamlar da ya uzun illər əvvəl Xalq Cəbhəsindən istefa veriblər, ya da partiyanın müvafiq strukturları tərəfindən təşkilatdan uzaqlaşdırılıblar. Yəni söhbət 5-6 nəfər vaxtilə Xalq Cəbhəsində olmuş və qanuni yolla partiyadan çıxarılmış adamlardan gedir ki, onların heç birinin AXCP adından danışmaq haqqı yoxdur. Partiyanın qurultayı da Nizamnaməyə tam uyğun keçirilib və ona görə də baş verənlər aydındır. Mən detalların üzərində dayanmaq istəmirəm, onsuz da oxucular da, dinləyicilər də bilirlər ki, hökumətin bizim partiyamıza münasibəti xüsusidir. Bizim hökumətə münasibətdə prinsipial mövqeyimizi həzm eləyə bilmirlər. Neçə illərdir ki, bu partiyanı yapratmaq üçün çalışırlar. Hələ 2003-cü ildə bizim partiyanın qeydiyyatını bir dəfə ləğv eləmişdilər. O zaman partiyanın qeydiyyatını BAXCP adlanan, Qüdrət Həsənquliyevin dəstəsinə vermişdilər. 9 gündən sonra bu qərarı ləğv elədilər. Ondan sonra - 2006-cı ildə bizim partiyamızı qərargahdan məhrum elədilər, uzun müddət qərargahsız qaldıq. 2011-ci ildə icarəyə götürdüyümüz qərargahın qapılarına qaynaq vurdular. 2013-cü ildə icarəyə götürdüyümüz başqa bir qərargahı 2014-cü ilin fevralında partlatdılar. On ildir ki, mənə pasport vermirlər. Hər şey eləyirlər ki, partiyanı zəiflətsinlər, sıradan çıxartsınlar. Partiyada olan fəalları ələ almağa çalışırlar, onları şirnikləndirmək üçün pul, vəzifə təklif edirlər. Bunlar alınmayanda həbs eləyirlər. Bu gün AXCP Rəyasət Heyətinin üzvlərinin üçü siyasi məhbus həyatı yaşayır. Ümumilikdə isə partiyadan yeddi nəfər siyasi məhbus var. Gördülər ki, fəaliyyətlərini məhdudlaşdırmaqla, həbs eləməklə Xalq Cəbhəsinin öhdəsindən gələ bilmirlər. Bu hökumətin siyasi sifarişi ilə Ədliyyə Nazirliyi ədliyyə funksiyasından istifadə edərək, siyasi vasitəyə çevrilərək, hökumətin siyasi tapşırığını yerinə yetirib və Xalq Cəbhəsini bu yolla hüquq dışında qoymağa çalışırlar. Amma bunların hamısı Xalq Cəbhəsinin fəaliyyətinə ciddi təsir göstərməyəcək.\n- Bəs bu qərarın partiyaya hüquqi baxımdan təsiri, mənfi nəticəsi ola bilərmi?\n- Bəli, hüquqi baxımdan ola bilər. Guya, bu məsələ mübahisəlidir, ona görə biz məhkəməyə müraciət edəcəyik. Amma, Azərbaycanda məhkəmələrin necə işlədiyi hamıya məlumdur. Məhkəmələrə rəhbərlik edən Ədliyyə Nazirliyi belə bir mövqe bildiribsə, deməli, məhkəmənin də nəticəsi əvvəlcədən bəllidir. Bu, birbaşa İlham Əliyevdən gələn siyasi tapşırıqdır. Yəqin ki, məhkəmələr də bu xətti davam etdirəcəklər. Hüquqi baxımdan, bütövlükdə bu proses perspektivdə Xalq Cəbhəsinin legitim strukturlarına problem yarada bilər. Amma, biz Avropa Məhkəməsinə müraciət edəcəyik. Eyni zamanda, faktiki fəaliyyətimizi də davam etdirəcəyik. Qanuni şəkildə qeydiyyatda olanda bizə hər hansı hüquqlar və imtiyazlar tanımayıblar ki, indi bizim qeydiyyatımıza problem yarananda həmin hüquq və imtiyazlar əlimizdən çıxsın. Əgər biz qanuni qaydada qeydiyyatdan keçib fəaliyyət göstərəndə ofisimiz olsaydı, indi narahat olardıq ki, hüquqi şəxs kimi bəlkə ofisdən istifadəmizə mane olarlar. Əgər hüquqi şəxs olaraq, qeydiyyatdan keçən zaman dövlət maliyyələşməsinə yaxın buraxılsaydıq, indi düşünərdik ki, qeydiyyatımız ləğv olunandan sonra dövlət maliyyələşməsindən kənar qalarıq. Yaxud ölkədə proporsional seçki sistemi olsaydı, o zaman fikirləşərdik ki, seçkidə iştirak üçün bizə müəyyən problemlər yarana bilər. Bu gün Azərbaycan Xalq Cəbhəsi Partiyasının qeydiyyatda olmağı faktiki bizə hüquqi çərçivədə hər hansı üstünlük tanımır. Məsələn, bir çox təşkilatlar var ki, onların qeydiyyatı yoxdur, amma onlarla bizim faktiki fəaliyyətimizdə heç bir fərq yoxdur. Hər cür basqı altında fəaliyyət göstəririk. Bizim fəaliyyətimiz əsasən, əhali, rayon təşkilatları arasında, sosial şəbəkələrdədir, kütləvi aksiyalardadır, media ilə işdir.\n- Sizcə indiki məqamda belə bir qərarın verilməsinin səbəbi nədir?\n- Əslində, hökumət xoş günündən belə bir tədbir görməyib. Hökumət hazırda çox ciddi problemlərlə üz-üzədir. Yaxın vaxtlarda ölkədə sosial-iqtisadi gərginliyin daha da artacağı proqnozlaşdırılır. 2016-cı ildə sosial-iqtisadi böhranın pik həddə çatacağı gözlənilir. 2014-2015-ci ildə biz keçirdiyimiz mitinqlər sübut etdi ki, bütün basqılara rəğmən, bu gün də ölkədə protest elektoratını, hökumətdən narazı kəsimi səfərbər edən, kütləvi aksiyalara aparıb belə aksiyaları, hərəkatları idarə etmək imkanı yalnız Milli Şurada, o cümlədən Xalq Cəbhəsindədir. Ona görə də biz hədəf seçilmişik. Yəni, hökumət öz aləmində düşünür ki, əsas alternativi olan prinsipial müxalifət partiyasını, ölkənin hər yerində təşkilatlanmış və minlərlə fəalı hər zaman səfərbər edə bilən qüvvənin başını bu yolla qatacaq ki, sosial-iqtisadi böhran dövründə ona qarşı kütləvi xalq hərəkatı formalaşmasın. Amma çox nahaq buna ümid edir. Biz xalqımızla işi bir gün də dayandırmayacağıq. Hər zaman olduğu kimi, yenə də əzilən, hüquqları pozulan vətəndaşlarımızın yanında olacağıq. Yenə də xalqdan sosial sifariş gələn zaman sosial aksiyaların önündə olacağıq. Fəaliyyətimiz faktiki əvvəlki qaydada davam edəcək. Bu prosesdə hökumətin edə biləcəyi ən son sanksiya partiya rəhbərliyinə, funksionerlərinə qarşı qanunsuz həbslərin tətbiqidir. Amma, Xalq Cəbhəsi nə zaman qanunsuz həbslər görməyib? Nə zaman bu cür həbslərə görə qorxub? Bir az əvvəl də qeyd etdiyim kimi, hazırda partiyanın 7 funksioneri siyasi məhbus həyatı yaşayır. Xalq Cəbhəsi öz mübarizəsini davam etdirəcək. Azərbaycan hökuməti bu hərəkətilə özünü dünya miqyasında rüsvay etmiş olacaq. Bir daha göstərəcək ki, Azərbaycan hökuməti tam avtoritarlaşıb, gerçək müxalifətin hüquqi cəhətdən varlığına dözə bilmir. Tam birpartiyalı sistem yaratmaq istəyir, ölkədə bir hakim partiya olsun, yerdə qalan, hətta özünü müxalifət adlandıran partiyalar da həmin hakim partiyadan asılı olsun, onun "dirijor çubuğu" ilə idarə olunsun. Hökumətin arzusu, istəyi budur. Amma inşallah, bu arzu onların gözündə qalacaq. Əminəm ki, Xalq Cəbhəsi bu qərardan sonra daha da güclənəcək. Çünki narazı insanlar, demokratik dəyişiklik arzulayanlar bir daha əmin oldular ki, ölkədə bu hakimiyyətin çəkindiyi, özünə alternativ gördüyü təşkilat Xalq Cəbhəsidir.


Quranda Bəni-İsrailə vəd edilən və mələklərin gətirdiyi sirli “Tabut” nədir? » Ahlibeyt.ge\nAhlibeyt.ge » İslam elimləri » Quranda Bəni-İsrailə vəd edilən və mələklərin gətirdiyi sirli “Tabut” nədir?\nQuranda Bəni-İsrailə vəd edilən və mələklərin gətirdiyi sirli “Tabut” nədir?\nTarix: 25-06-2018, 11:24\nQuranın ecazkar gözəlliklərindən biri də həm tarixi, həm də ibratamiz hadisələri əsrarəngiz şəkildə bəyan etməsidir. Bu tarixi və maraqdoğuracaq hadisələrdən biri də Bəni-İsrail qövmünün “Tabut” əhvalatıdır. Quran həmin kiçik sandığı “tabut” ifadəsi ilə bəyan edir.\nBəqərə surəsinin 248-ci ayəsində bu barədə buyrulur:\n“ (İsrail övladının) peyğəmbəri onlara dedi: (Talutun) padşahlıq əlaməti (Musaya verilən) sandığın sizə gəlməsidir. Onun içində (sizin üçün) Rəbbinizdən bir arxayınlıq, rahatlıq (mənəvi bir qüvvə, səbat), həmçinin Musa və Harun nəslindən qalan şeylər (Musanın əsası, Tövratın bəzi lövhələri, bir az qüdrət halvası və s.) vardır. Onu mələklər gətirəcək. Əgər siz möminsinizsə, onda sizin üçün (peyğəmbərin verdiyi xəbərin doğruluğunu təsbit edən) qəti dəlil vardır. “\n“Nur-Təfsir”-ində Bəni-İsrailin əlində həmin tabut (sandıq) barəsində qeyd olunur ki, həmin sandıq onlara Hz.Musadan (ə) qalmışdı. Bu o sandıq idiki anası Musa (ə) peyğəmbəri onun içinə qoyub Nil çayına buraxmışdı. Musa (ə) sarayda yaşadıöı müddətdə sandığı da özü ilə qoruyurmuş. Sonralar Musa (ə) nazil olan Tövrat ayələrini onun içində gizlədirmiş.\nMusa (ə) dünyasını dəyişməyə yaxın nazil olan Tövrat yazılarını, əsasını və Allah dərgahından nazil olan bəzi əşyaları həmin sandığın içinə qoyub vəsisi Yuşa ibn Nuna əmanət edir.\nSonralar Bəni-İsrail peyğəmbərləri bu əmanəti qoruyaraq bir-birinə ötürür. Hətta döyüşlərdə Bəni-İsrail bu sandığı döyüş meydadına gətirir və qələbə çalırdılar. Lakin Bəni-İsrail içində çoxalan münafiqlərin xəyanət və nifaqları bu sandığın müqəddəslik ehtiramını aradan aparır. Nəticədə sandıq başqa tayfanın əlinə keçir. Bəni-İsrail illərlə həmin sandığın həsrətində olur və onu geri qaytarmaq üçün cəhdlər edirlər.\n“Təfsiri-Əyyaş”-da İmam Rzadan (ə) nəq olunan hədisdə deyilir: “Tabutun içində Tövratın səhifələri və peyğəmbərlərin qəlbinin yuyulduğu teşt vardı”.\nBəqərə surəsinin 148-ci ayəsində qeyd olunan “Səkinətun” – yəni arxayınlıq – ifadəsinə gəlincə “Maniul-əxbar” kitabında İmam Kazım (ə)-dan soruşulur: (Ayədəki) “Səkinə” (kəlməsi) nədir? İmam (ə) cavab verir: “Allahın xəlq etdiyi, danışan Ruh. İnsanlar ixtilafda olduqları şey barəsində soruşar və açıq şəkildə cavab alardılar.”\nMənbələrdə qeyd olunur ki, Bəni-İsrailin ehtiramsızlığı sandığın əldən verilib düşmən əlinə keçməsinə səbəb olur. Ayədə də açıq şəkildə bəyan olunur ki, Talutun Bəni-İsrailə padişahlıq əlamətlərindən biri də “Tabutun” alınıb geri qaytarılmasıdır.\nHəmçinin rəvayətlərdə həmin sandığın son aqibəti barədə gələn xəbərlərdə buyrulur ki, sonuncu İmam (ə.f) zühur etdiyi zaman Antakiya bölgəsində aşkara çıxaracaq.\nHəzrət Muhəmmədin (s) adı Tövrat və İncildə gəlmişdirmi?\nYusifin (ə) köynəyi, Musanın (ə) sandığı – keçmiş ümmətlərdə olan təbərrükl ...\nİmam Baqirin (ə) barəsində dua etdiyi Bəni-Üməyyə xəlifəsi\nQuranda adı keçən qeybə çəkilmiş ƏHD SANDIĞI\nTəvəssülün haqq olması barədə Qurani-Kərimdən dəlillər


'Azəriqaz' sayğaca qarışqa girdiyinə görə sakinlərə 699 manat cərimə yazıb - FOTOLAR\n"Azəriqaz" sayğaca qarışqa girdiyinə görə sakinlərə 699 manat cərimə yazıb - FOTOLAR\n01 dek 2018, 14:12\nMingəçevir Az. Dres qəsəbəsi Y. Mənsurov küçəsi, 9, 11, 13, 15 saylı binaların sakinləri Yeniavaz.com saytına sayğac problemi ilə bağlı müraciət ediblər. Sakinlər bildirib ki, həyətlərində 235 ailənin bir xeyir-şər evi var. Onun qaz xəttini SOCAR kəsib.\nSakinlərin sözlərinə görə, qaz sayğacına dolan qarışqalar onları qaz idarəsi ilə üz-üzə qoyub.\nŞəhid ailəsi Xumar Mahmudova deyib: "Hamımız yaşlı, xəstə adamlarıq. Buradan ancaq yas mərasimləri üçün istifadə edirik. Onun da qazını gəlib kəsiblər. Bizə deyirlər ki, qaz sayğacına bəhməz tökmüsünüz, ona da qarışqalar daraşıb".\nDigər sakinlərdən Elxan Rəşidov, Nüsrət Cəfərov, Gülmirzə Həsənov, Əbülfət Verdiyev, Rasim Yusifov, Nəbi Sadıqov, Valeh Əsgərov və digərləri deyiblər ki, Mingəçevirdə qaz sayğacına darışan qarışqalara görə sakinlərə 699 manat cərimə yazılıb: "Burada illərdir ki, insanlar xeyir-şər məclislərini yola verirlər. Ancaq ikinci dəfədir ki, yerli qaz idarəsinin işçiləri qaz verilişini dayandırır, qaz sayğacını çıxarıb aparıblar".\nXeyir-şər evinə rəsmi cavabdehlik daşıyan şəxs Nüsrət Cəfərov deyib ki, "Azəriqaz" tərəfindən məktublar onun adına göndərilir: "Bura illər əvvəl sakinlərin öz hesabına tikilmiş mağardır. Bu məhəllədə 235 ailə yaşayır. Elə gün yoxdur ki, binaların arasındakı bu mağardan istifadə olunmasın. Ötən il qaz idarəsinin işçiləri əsəblərimizlə oynadılar. Dedilər, sayğacdakı hesablama mexanizminə qarışqa dolub, açıb sayğacı apardılar. Dedilər, dövlət hesabına yenisi quraşdırılacaq. Sonra da gəlib dedilər, təzə sayğac qoyulmalıdır. Onun da pulunu sakinlərdən tələb etdilər".\nSakinlər təxminən 95 manata yaxın pul toplayıb verəndən sonra xeyir-şər evinə yeni sayğac quraşdırılıb: "Onlara məktub gəlib ki, köhnə sayğac laboratoriyada araşdırılıb və hesablama mexanizminə şirə töküldüyü aşkar edilib".\nSakin, şəhid anası Xumar Məhmudova deyib ki, sakinlərə 699 manat cərimə yükləyiblər: "SOCAR-a dəfələrlə məktub yazıb göndərdik, cavab gəlmədi, prezidentə yazdıq, sonra məlum oldu ki, Prezident Administrasiyası da məktubumuzu "Azəriqaz"a göndərib. Bir sözlə, ərizə yenə dolanıb Mingəçevirə gəlib çıxdı. Buradakı qaz idarəsi daş atıb, başını tutdu ki, cərimə ödənməlidir".\nSakin Elxan Rəşidov deyir ki, gözü qorxan sakinlər bu dəfəki sayğacın hesablama mexanizmində qarışqa görən kimi "Azəriqaz"ın qəza xidmətinə zəng vuraraq məlumat verirlər: "Hələ ilin əvvəlində cərimə ilə bağlı qaz idarəsinə gedəndə, orda işləyən vəzifəlilərdən biri deyirdi ki, şəhərdə 6 belə sayğac aşkarlanıb. Hələ də aşkarlanmaqdadır. Dedi, biz də bilirik ki, səbəb insanların müdaxiləsi deyil. Əsas səbəb, sayğacın fırlanma mexanizminə zavod tərəfindən sürtülmüş keyfiyyətsiz yağdır. Ancaq qərarı biz yox, laboratoriya verdiyindən heç bir kömək edə bilmirik. Əlavə nə isə dedikdə işdən çıxarmaqla hədələyirlər. Özü etiraf edirdi ki, mənə deyirlər, sənə ayda 1500 manat maaş veririk ki, çıxarılmış qərarları icra edəsən. İndi bu təzə sayğaca darışan qarışqalara görə zəng vururuq qəza xidmətinə, deyirlər, biz neyləyə bilərik? Gəlib sayğacdan qarışqa qovası deyilik ki".\nTərtər Regional Qaz-İstismar İdarəsinin Mingəçevir Xidmət Sahəsindən Yeniavaz.com saytına bildirilib ki, sözügedən binanın xeyir-şər evinə quraşdırılmış qaz sayğacı yenisi ilə əvəzlənib və dövlət yoxlamasına göndərilib. Dövlət Neft Şirkəti İnformasiya Texnologiyaları və Rabitə İdarəsində yoxlamadan keçirilib. Sayğacın hesablama mexanizminə qarışqa dolması səbəbindən sayğacın istifadəyə yararsız vəziyyətə düşməsi müəyyən edilib. Quraşdırılmış yeni sayğacın dəyəri sakinlər tərəfindən ödənilib. Ancaq dəfələrlə xəbərdarlıqlara baxmayaraq, sakinlər 669 manat civarında cəriməni ödəmək istəmir. İdarə iddia edir ki, sayğacın daxili qapağına kənardan şirə tökülüb, hesablama mexanizminə də qarışqa bu səbəbdən darışıb və sayğac xarab olub.


“Yaşa görə Həcc ziyarətinə qadağa qoymaq haramdır”\n12 May 2022 - 14:46 856\n“Həcc ziyarəti, ziyarət adlansa da əslində ibadət sayılır. Çünki Həcc ziyarəti hər müsəlman üçün vacib zayılan ibadətlərdən biridir. Eyni zamanda ziyarət könüllü xarakterli olur, Həcc ibadəti isə hər müsəlmanın kefi istədiyi vaxt yox, boynuna vacib hökm düşdüyü zaman labüd olur. Təəssüflər olsun ki, ölkəmizdə bu istiqamətdə düzgün maarifləndirmə aparmaması səbəbindən əhali arasında geniş və sağlam fikir mövcud deyil”.\nBu fikirləri bizim.media-ya müsahibəsində ilahiyyatçı, Milli Cəbhə Partiyasının sədr müavini Tural İrfan səsləndirib.\nBelə ki, Qafqaz Müsəlmanları İdarəsinin (QMİ) bu il Həcc ziyarətinə 65 yaşa qədər vətəndaşların gedə biləcəyi ilə bağlı açıqlamasına münasibət bildirən ilahiyyatçı yanaşmanın doğru olmadığını vurğulayıb:\n“QMİ rəsmiləri insanları mütəmadi olaraq, normal şəkildə əhalini maarifləndirsəydilər, kimə Həccin vacib olduğu bilinərdi. Təəssüf ki, ölkəmizdə elə deyil. Kimin pulu çoxdursa və həvəsinə düşürsə, şan-şöhrət üçün “hacı” adı almağı istəyirsə, gedir Həcc ziyarətinə. Dində belə bir şey yoxdur. O Həccə gedənlərin əksəriyyəti heç kəlmeyi-şəhadətini düzgün deyə bilməyən adamlardır”.\nTural İrfan qeyd edib ki, yaşdan əvvəl ziyarətə getmək istəyənlərin digər ibadətlərini yerinə yetirmək bacarığında olduqlarını yoxlamaq lazımdır:\n“Yaş məhdudiyyəti qoymaq isə birmənalı şəkildə qadağandır. Yəni İslamda həddi-buluğa çatmış, səhhəti yerində olan, azadlıqda olan, eləcə də qonşusu ac olmayan, kiməsə borcu olmayan hər müsəlmana Həcc vacib olur. Yoxsa əhatəsində kifayət qədər çörək tapmayan insanlar olduğu halda, o adamın Həcc ziyarətinə getməsi haram və batildir”.\nİlahiyyatçı yaş məhdudiyyəti qərarının hansı səbəbdən verildiyinin qeyri-müəyyənliyindən də danışıb:\n“Bəlkə də pandemiya ilə əlaqədar olaraq yaşlı insanların təhlükəsizliyini təmin etmək baxımından bu qərar verilib. Digər tərəfdən, bir çox hallarda yaşlı insanlar Həcc ziyarətində vacib olan ibadətlərini yerinə yetirə bilmədikləri üçün, tur rəhbərləri onlardan rüşvət alaraq, ziyarətçilərin yerinə Kəbə ətrafında təvaf edirlər. Dəstə rəhbərləri nə deyirlərsə, onlar da onu edirlər. Olsa bilsin ki, yaşlı insanların bələdçilərə yük olması səbəbindən, bunu istəməyiblər”.\nTural İrfanın sözlərinə görə, kiminsə Həcc ziyarətinin qarşısını almağın özü haramdır:\n“Dində elə bir məhdudiyyət yoxdur ki, filan yaşa qədər kimsə Həcc ziyarətinə gedə bilər. Adam var ki, 70 yaşı var və sadalanan kriteriyalara cavab verdiyi üçün Həcc ziyarəti ona vacibdir. Onun qarşısını necə ala bilərsən? Bunun özü haramdır. Sanki həddi-buluğa çatmış insanı kimlərsə namaz qılmağa qoymur. İnsanları ibadətdən məhrum etmək Allaha qarşı çıxmaqdır. Bunun ikinci bir izahı yoxdur”.


Su Firmalari - Seylab Su Servisi\nSu sifarişi etmək istəyirsiniz və su firmalari arasında seçim edə bilmirsiniz? Elə isə “Seylab Su” şirkətinin yüksək keyfiyyətli sularını yoxlamaq vaxtı çatıb deməkdir. “Seylab Su” şirkəti sizə 100 % saf, təmiz və əl dəymədən qablaşdırılmış və ozonlaşdırılmış içməli su təklif edir! Seylab su günəşin təsiri olmadan qablaşdırılır və orqanizminiz üçün həyati əhəmiyyət kəsb edən minerallarla zəngindir.\nBrendimiz qeydiyyatlı markadır və uyğunluq sertifikatlarına malikdir. “Seylab Su” brendi qiymət cəhətdən də çox münasibdir. Suyumuzun keyfiyyətini göstərən laboratoriya nəticələri ilə saytımızın sertifikatlar bölməsində tanış ola bilərsiniz.\nHeç bir narahatlıq keçirmədən rahatlıqla evinizə və ofisinizə su sifarişi edə bilərsiniz. Sərfəli qiymətli və sürətli su içmək üçün bizə müraciət edin. Sizə aşağıdakı xidmətləri təqdim edirik:\nSuyun zamanında çatdırılması\nKeyfiyyətli və təmiz su\nSayt, sosial media və ya telefon vasitəsilə sifariş etmə imkanı\nDavamlı və fərqli kampaniyalar\nPulsuz su çatdırılması\nƏsas amallarımızdan biri müştərilərimizin bizim verdiyimiz xidmətdən razı qalmasıdır!


Kənddə əvvəl küçə çöküb, sonra quyu yaranıb\nKənddə yaranan qeyri-adi dəlik camaatı qorxuya salıb\n16:01 14.09.2020 (Yenilənib 16:10 14.09.2020)\nGoranboyun Nərimanlı kəndində illər öncə neft-kəşfiyyat quyuları qazılıb. Sakinlər kənddə yaranan müəmmalı dəliyin onunla əlaqədar ola biləcəyini düşünür\nBAKI, 14 sentyabr — Sputnik. Goranboyun Nərimanlı kəndində həm maraqlı, həm də təhlükə yarada biləcək hadisə baş verib. Sakinlər səhər açılanda küçənin bir hissəsinin çökdüyünü görüblər. Bir neçə gün sonra isə həmin ərazidə böyük quyu yaranıb. Kəndlilər iddia edir ki, həmin quyu illər öncə neft-kəşfiyyat quyularının qazıldığı ərazi ola bilər.\nYerli sakinlər bildirir ki, günbəgün uçub dərinliyi artan quyu həm marağa səbəb olur, həm də küçənin kiçik sakinləri üçün təhlükə yaradır. Ərazidə avtomobillərin hərəkəti zamanı da həyəcanlı anlar yaşanır. Kənd sakini Pərvanə Əliyeva Sputnik Azərbaycan-a bildirib ki, yarana biləcək problemdən sığortalanmaq üçün həmin hissəyə daş və müəyyən işarəverici əşyalar qoyub:\n"Bir neçə gün öncə səhər oyandıq ki, küçədə iri çat yaranıb. Sonra baxdıq ki, həmin o çat çöküb. Uşaqlarla birlikdə gətirib ora daş doldurduq. Onun sabahı baxdıq ki, daşlar quyu hopub. Neçə illər bundan qabaq neft axtaranda, dedilər ki, bu zonalardan neft kanalı axır. Amma o axını tapa bilmədilər. Biz sakinlər bu məsələ ilə bağlı araşdırma aparılmasını istəyirik. Heç nə çıxmayacaqsa, buna çarə tapılsın. Qapımızın ağzıdı, körpə uşaqlar çıxır, ora düşərlər", - deyə sakin bildirib.\nGoranboyun Nərimanlı kəndində illər öncə neft-kəşfiyyat quyuları qazıldığından, yerli sakinlər yaranan quyunun onunla əlaqəli olduğunu iddia edirlər. Onlar adiyyatı qurumların əraziyə baxış keçirdiyini də bildiriblər. Kənd sakini Telman Quliyev isə deyir ki, quyu təəccüb doğurur:\n"Mən də orda olmuşam, icra nümayəndəsi özü də gəlib baxıb. Vaxtilə orada neft kəşfiyyat quyuları olub. Həmin çökmənin sözügedən qazıntı işləri ilə əlaqədar olub-olmadığını deyə bilmərəm. Amma camaat üçün bu, çox təəccüblüdür. El dili ilə desək, bu, bir metrdən artıq ətrafa şaxələnimiş vəziyyətdə olan iri dəlikdir. Su axdıqca, o dəlik yox olur, üzə çıxmır. Onun dərinliyinin çox olduğunu düşünürük".\nGoranboy rayon Nərimanlı kənd icra nümayəndəsi Nüşrəvan Əliyev Sputnik Azərbaycan-a bildirib ki, kəndin həmin küçəsinə baxış keçirilib. Yarana biləcək təhlükənin qarşısının alınması üçün işlərə başlanıb.


Kürdəmirdə “Uşaq hüquqları və valideyn məsuliyyəti” mövzusunda tədbir keçirilib » Karabakhmedia.Az\nKürdəmirdə “Uşaq hüquqları və valideyn məsuliyyəti” mövzusunda tədbir keçirilib\nTarix:2-06-2018, 13:02 Kateqoriya:Manşet / Təhsil\n“Hüquq Dünyası” Hüquqi Təbliğat İctimai Birliyi Azərbaycan Respublikasının Prezidenti yanında Qeyri-Hökümət Təşkilatlarına Dövlət Dəstəyi Şurasının dəstəyi ilə “Məktəb psixoloqlarının bilik və bacarıqlarının artırılması və regionlarda uşaq hüquqlarının təbliği ilə bağlı tədbirlərin təşkili” layihəsini həyata keçirir.\nLayihənin əsas məqsədi məktəb psixoloqlarının bilik və bacarıqlarını artırmaqla, uşaq hüquqlarının qorunması və təbliği işini həyata keçirmək və uşaq hüquqlarının təbliğində məktəb psixoloqlarının rolunu gücləndirmək təşkil edir.\nLayihə çərçivəsində ilk seminar “Uşaq hüquqları və valideyn məsuliyyəti” mövzusunda Kürdəmir rayonunu əhatə edən məktəb psixoloqlarının və uşaq birliyi rəhbərlərinin iştirakı ilə keçirilmişdir.\nSeminarda Kürdəmir rayon İcra Hakimiyyətinin, Kürdəmir rayon Təhsil şöbəsinin nümayəndələri, Kürdəmir şəhər və kənd məktəblərinin psixoloqları, Uşaq Birliyinin rəhbərləri, Kürdəmir rayon Mərkəzi Xəstəxanasının Psixi sağlamlıq mərkəzinin əməkdaşları iştirak etmişlər.\nSeminarı giriş sözü ilə açan Kürdəmir rayon Təhsil şöbəsinin Metodiki kabinetinin müdiri Mehman Osmanov həyata keçirilən layihənin əhəmiyyətini qeyd edərək, regionlarda belə layihələrin həyata keçirilməsinin məktəb psixoloqları və uşaqlar üçün faydalı olacağını qeyd etmişdir.\nLayihə rəhbəri Zaur Quliyev icra edilən layihə barədə iştirakçılara məlumat verərək bildirmişdir ki, həyata keçirilən tədbirlər eyni zamanda 1 iyun- Uşaqların Beynəlxalq Müdafiəsi Günü ilə bağlı ölkədə keçirilən tədbirlərə dəstək xarakteri daşıyır. Prezidentin diqqət və qayğısı ilə respublikamızda uşaq hüquqlarının qorunması və təmin edilməsi ilə bağlı geniş tədbirlər həyata keçirilir. Bu tədbirlərdən biri də bölgələrdə uşaq hüquqları sahəsində məktəb psixoloqlarının və Uşaq Birliyi rəhbərlərinin bilik və bacarıqlarının artırılması yolu ilə uşaq hüquqlarının müdafiəsini təşkil etməkdir.\n“Hüquq Dünyası” Hüquqi Təbliğat İctimai Birliyinin sədri, vəkil Rafiq Alışov “Uşaq hüquqları və valideyn məsuliyyəti” mövzusunda çıxış edərək, seminar iştirakçılarına uşaq hüquqları, uşaqların müdafiəsi, valideyn məsuliyyəti, valideynlərin, məktəb psixoloqlarının və Uşaq Birliyi rəhbərlərinin əməkdaşlığının qurulması barədə məlumat verdi.\nSeminar qarşılıqlı müzakirə şəklində davam etmiş, ekspertlər tərəfindən seminar iştirakçılarının suallarını cavablandırılmışdır. İştirakçılar gələcəkdə bu cür maarifləndirici tədbirlərin keçirilməsinin zəruriliyi, valideyn məsuliyyəti və valideynlərin hüquqi maarifləndirilməsi, peşə məktəblərinin fəaliyyətinin gücləndirilməsı yolu ilə uşaqların peşə təhsilinə cəlb edilməsi, rayon məktəblərində psixoloq kabinetinin təşkil edilməsi ilə bağlı təkliflər səsləndirmiş və bu təkliflərin həyata keçirilməsinin faydalı olacağını bildirmişlər.\nLayihə çərçivəsində növbəti seminar 01 iyun 2018-ci ildə İsmayıllı rayonunda həyata keçiriləcəkdir.\n“Hüquq Dünyası” Hüquqi Təbliğat İctimai Birliyinin mətbuat xidməti.


İslamiada zamanı hərəkətin məhdudlaşdırılacağı yolların SİYAHISI – Yenicag.Az\nİslamiada zamanı hərəkətin məhdudlaşdırılacağı yolların SİYAHISI\nBakı Nəqliyyat Agentliyi ilə Bakı şəhər Baş Polis İdarəsi IV İslam Həmrəyliyi Oyunları zamanı açılış və bağlanma mərasimləri günlərində tətbiq olunan yol hərəkəti qaydalarını açıqlayıb.\nYeniçağ.az-ın məlumatına görə, IV İslam Həmrəyliyi Oyunlarının açılış və bağlanma mərasimləri – 12 və 22 may tarixlərində paytaxtın bəzi küçə və prospektlərində nəqliyyatın hərəkəti məhdudlaşdırılacaq.\nHəmin günlərdə Heydər Əliyev prospektinin “Exselisor” otelinin qarşısındakı yol qovşağından Sabunçu qəsəbəsinədək olan hissəsi və Neftçilər prospektinin “Azneft” meydanından Yusif Səfərov küçəsinə qədər olan hissəsi günorta saatlarından sonra ümumi yol hərəkəti üçün bağlı olacaq.\nAçılış və bağlanma mərasimlərinin keçirildiyi günlərdə tamaşaçılar Olimpiya stadionuna metro və Bakı Nəqliyyat Agentliyi tərəfindən müəyən ediləcək ekspress xətt avtobuslarından istifadə etməklə gedə bilərlər. IV İslam Həmrəyliyi Oyunlarının açılış mərasimi zamanı tamaşaçılar saat 18.00-dan 21.00-dək, bağlanma mərasimi zamanı isə tamaşaçılar saat 17.00-dan 20.00-dək 3 ekspress xətt üzrə seçilmiş istiqamətlərdən – metronun “20 Yanvar”, “Gəncllik”, “Qara Qarayev” stansiyalarından Bakı Olimpiada stadionuna çatdırılacaq. Mərasim bitdikdən sonra isə stadiondan tamaşaçılar 3 ekspress xətt üzrə seçilmiş istiqamətlərdə – metronun “20 Yanvar”, “Gənclik” və “Qara Qarayev” stansiyalarına daşınacaq. Metronun “Qara Qaryev” stansiyasından X1, “Gənclik” stansiyasından X2 və “20 Yanvar” stansiyasından X3 ekspress avtobusları Bakı Olimpiada stadionuna tamaşaçıları daşıyacaq.\nBakı Olimpiada stadionuna ən yaxın metro stansiyası olan “Koroğlu” stansiyasında qatarlar orta hesabla 2 dəqiqəlik intervalla hərəkət edəcək. Açılış və bağlanma mərasimləri zamanı tamaşaçıların ekspress xətlər və metro ilə daşınması pulsuz olacaq. Taksilərin Bakı Olimpiada stadionuna yaxınlaşmasına icazə verilməyəcək və məkanın ətrafında tamaşaçıların şəxsi nəqliyyat vasitələri üçün parklanmaya icazə verilmir. Tamaşaçılar yalnız ictimai nəqliyyatdan (metro və xüsusi olaraq ayrılmış avtobuslardan) istifadə etməlidirlər. Heydər Əliyev və Neftçilər prospektlərinin bağlı olmasını nəzərə alaraq, 1 nömrəli və 13 nömrəli marşrutlar saat 17.00-da fəaliyyətlərini dayandıracaq.\nBakı Nəqliyyat Agentliyinin İctimaiyyətlə əlaqələr şöbəsinin sektor müdiri Mais Ağayev bildirib ki, 3 xüsusi ekspress marşrutu üzrə tamaşaçıların daşınması üçün 228 nəqliyyat vasitəsi ayrılıb: “Ehtiyac olarsa, ehtiyatda olan 90 avtobus da ekspress marşrutlara buraxılacaq. Tamaşaçılardan xahiş edirik ki, biletləri özləri ilə götürsünlər. Biletsiz sərnişinlər ekspress avtobuslardan pulsuz istifadə edə bilməyəcəklər”.\nOnun sözlərinə görə, IV İslam Həmrəyliyi Oyunlarının açılış və bağlanış mərasimləri günlərində xüsusi marşrut avtobusları və metro stansiyaları gecə saat 02.00-a qədər fəaliyyət göstərəcək.


Prosineçki “Bursaspor” haqda danışmadı, “Futbol+”in heyətlə bağlı proqnozu düz çıxdı » Football-plus.az\n11 in 19:39yigma\nProsineçki “Bursaspor” haqda danışmadı, “Futbol+”in heyətlə bağlı proqnozu düz çıxdı\n“Meydanda olan bütün futbolçularımızdan və azarkeşlərimizdən qorxsunlar”\nYığmanın baş məşqçisi Robert Prosineçkinin mətbuat konfransı isə saat 19.45-də başladı. Xorvat çalışdırıcı iki yetirməsi ilə birgə zala daxil oldu. Cavid Hüseynovla Maksim Medvedev də mətbuat konfransında iştirak etdi. Prosineçki əvvəlcə ümumi fikirlərini dilə gətirdi:\n- Bir aya yaxın toplanışda olduq. Kubokun finalından sonra futbolçulara 10 gün istirahət verdim. Mayın 15-də yığışdıq, 5 gün ölkədə hazırlıq keçdikdən sonra Avstriyaya yollandıq. Orda iki həftə məşq etdik. Avstriyadan qayıdandan sonra da 6 gün hazırlıq keçdik. Təlim-məşq prosesinin gedişindən razı qaldım. Sabah komandaya azarkeş dəstəyi lazım olacaq. Bizi böyük oyun gözləyir. Səfərdəki məğlubiyyəti yaddan çıxarmamışıq. Komandam hazırdı, çıxıb mübarizə aparacaq. Ümid edirəm ki, nəticə bizim üçün müsbət olacaq.\n- Toplanış çərçivəsində yoxlama görüşü keçirməməyiniz Şimali İrlandiya ilə oyunda nə dərəcədə problem yarada bilər?\n- Yoldaşlıq görüşü olsaydı, daha yaxşı olardı. Təəssüf ki, rəqib tapa bilmədik. Amma komanda tam gücü ilə çalışıb. 26 nəfərin hər biri sabah oynamağa hazırdı. İnanıram ki, bizi maraqlı mübarizə gözləyir. Hər cür nəticə ola bilər. Amma komandama güvənirəm. Hazırlıq prosesində göstərdiklərini sabah meydanda da sərgiləyəcəklər. Məzmunlu futbol göstərəcəyimizə inanıram. Bir ay müddətindəki zəhmətimizin bəhrəsini final fitindən sonra görəcəyimizi düşünürəm.\n- Belə bir önəmli matç ərəfəsində sizin yığmadan ayrılacağınızla bağlı xəbərlər dolaşır. Yenidən “Bursaspor” variantı gündəmə gəlib. Buna nöqtə qoymağınızı istərdik: gedirsiz, yoxsa qalırsız?\nArtıq “Bursaspor” sözündən sualın mahiyyətini anlayan Prosineçki tərcüməçiyə nəsə dedi. Aydın Rüstəmov isə bunları söylədi: “Öncədən deməyi unutdum. Baş məqşçi bura gələndə xahiş etdi ki, yalnız sabahkı oyun haqda suallar verilsin. Başqa məsələlər haqda danışmayacaq”.\n- Ənənənizə sadiq qalıb, start heyətini açıqlayacaqsız?\n- Hazırlıq zamanı iki oyunçumuz yüngül zədə alıb. Onların nə dərəcədə hazır olduğunu bir azdan məşqdə görəcəyik. Hamı sağlam olsa, start heyətimiz belə olacaq: Kamran Ağayev, Rəşad Sadıqov, Bədavi Hüseynov, Maksim Medvedev, Pavel Paşayev, Qara Qarayev, Cavid Hüseynov, Riçard Almeyda, Əfran İsmayılov, Dmitri Nazarov, Ramil Şeydayev (“Futbol+”in 8 iyun sayında Prosineçkinin hansı “11-liy”ə güvənəcəyini yazmışdıq. Proqnozumuz tam özünü doğrultdu – F.).\n- Rəqib baş məşqçi Bakıdakı oyunun ağır keçəcəyini vurğuladı və sizdən bir sürpriz gözlədiyini dilə gətirdi. Ola bilər ki, bir yox, bir neçə sürpriz hazırlamısız?\n- Şimali İrlandiyanın baş məşqçisinin çətin oyun keçirəcəklərini deməsi sevindirici haldı. Yəqin ki, onları çətin oyun gözləyir. Rəqibi kifayət qədər təhlil etmişik. Sürprizim var, amma burda açıqlamayacam. Sabah hamı görəcək. Fikrimcə, əsas olan komandanın məşqlərdə keçdiyini oyunda göstərməsidi. Belədə uğurlu nəticə də gələcək.\n- Bir çox ulduz futbolçuların milli karyerası uğurlu alınmır. Necə düşünürsüz, Riçard Almeyda “Qarabağ”dakı parlaq çıxışını yığmada da sərgiləyə biləcək?\n- Mən belə təminat verə bilmərəm. Sabah onun ilk oyunu olacaq. Almeyda peşəkar futbolçudu, məşqlərdə əzmkarlıq göstərir. 5 ildi Azərbaycandadı, bəzi oyunçularla bir klubda çıxış edir, başqaları ilə də tanışdı. İnanıram ki, o, sabah komandamıza kömək edəcək. Amma yüzfaizlik təminat verə bilmərəm.\n- Heç-heçə yığmamızı qane etməyəcək. Oyunun gedişində bərabərlik davam edərsə, sona 15 dəqiqə qalmış taktikanı dəyişib, 2 hücumçulu sistemə keçməyiniz mümkündü?\n- İki hücumçu meydana buraxmaq hücum futbolu sərgiləmək demək deyil. İndiki heyətlə də hücum futbolu oynamaq olar. Yalnız bir şeyə inanıram ki, start heyətində şans verdiyim oyunçular özlərini yaxşı tərəfdən göstərəcəklər. Amma oyunun gedişinə görə dəyişikliklər ola bilər. Bunu indidən deyə bilmərəm. Ehtiyatda oturan oyunçular daim hazır olmalıdı.\n- Sabah Renat Dadaşovu qısa müddət də olsa, meydanda görə bilərik?\n- Renat çox istedadlı futbolçudu. Yaxın gələcəkdə bizim üçün vacib oyunçu olacaq. Amma sabah onun üçün tezdi. Bu görüşdə meydana çıxacaq futbolçular matçı həll etməlidilər. Renat Almaniyada hələ aşağı yaş qruplarında çıxış edir. Əmin olun ki, onun da sözünü demək üçün şansı olacaq. Gələcəkdə bizə lazım olacaq, amma sabah tezdi.\n- Şimali İrlandiya Renat Dadaşov və Riçard Almeydadan qorxmalıdı?\n- Onlardan biri sabah əsas heyətdə yer alacaq. Almeyda ilk dəqiqələrdən çıxış edəcək. Ondan qorxmaq lazım deyil. Meydanda olan bütün futbolçularımızdan və azarkeşlərimizdən qorxsunlar. Onu deyə bilərəm ki, rəqib üçün heç də asan olmayacaq. Ümid edirik ki, azarkeşlərimiz Şimali İrlandiya fanatlarının Belfastdakı performansını təkrarlayacaqlar. Rəqibin azarkeşlərinin dünyanın ən yaxşılarından biri olduğunu bilirik. Bu dəfə biz öz gücümüzü göstərəcəyik.\nFutbolçular da qələbə üçün əllərindən gələni edəcəklərini söylədilər.\nMaksim Medvedev: “Uzunmüddətli toplanış oldu. Can-başla məşqlər keçmişik. Çalışacağıq ki, Belfastdakı səhvləri təkrarlamayaq. Bu rəqibə bir dəfə qalib gəlmişik. Həmin motivasiya ilə meydana çıxıb, sona qədər vuruşacağıq. Yalnız uğurlu nəticəyə ümid edirik. Azarkeşlərimizlə birgə bunu bacaracağımıza inanıram”.\nCavid Hüseynov: “Güclü rəqiblə qarşılaşacağıq. Onların üstün cəhətləri var ki, bunu da təhlil etmişik. Çalışacağıq ki, doğma azarkeşlərimiz önündə uğur qazanaq. Bununla yanaşı, gözəl futbol nümayiş etdirməyi arzulayırıq. İnşallah, qələbə bizim olar”.\nO`Nil havanın problem yaradacağını düşünmür Türkiyə mətbuatı: Prosineçki Şimali İrlandiya ilə oyundan sonra “Bursaspor” ... FİFA-dan şad xəbər: Almeyda Şimali İrlandiyaya qarşı oynaya biləcək! Rəşad Sadıqov məşqlərdən kənarda qalıb Prosineçki yenə bombardirə dəvət göndərmədi